
Domnilor, 


Acesta, este al 6-lea congres al d-voastră. 

Primind sarcina de a-l deschide, ţiu să mulțumesc mai întâiu 
comitetului d-v., pentru cinstea ce mi-a făcut alegându-mă preşedinte 
şi să vă exprim la toţi gratitudinea mea pentru simpatia ce-mi 
arătaţi. 

In aceste sentimente, şi înainte de a trece la chestiunile pre- 
văzute în program, îngăduiţi să vă spun, că orce congres este in- 
teresant, ca manifestare colectivă. Cu atât mai însemnate și mai 
vrednice de interes sunt, însă, cele cari se ocupă de probleme 
principale şi cu deosebire congresele agricole, deoarece agricultura 
e temelia economiei naţionale din toată lumea civilizată. Pentru 
noi, cu prefacerile prin care trece agicultura noastră, congresul 
d-v. are şi o însemnătate actuală, fiind atâtea chestiuni la ordinea 
zilei şi atâtea mari interese legate de rezolvarea lor. Aşă îmi ex- 
plic de ce programul congresului de faţă este aproape ca cel din 
anul trecut şi de ce a rămas atât de larg, faţă de scurtimea tim- 
pului și de modul cum se obișnueşte la noi organizarea congreselor. 

In tot cazul constat cu plăcere că nu preocupări de inte- 
rese materiale şi individuale v'au întrunit aici, ci chestiuni de 
ordin general, a căror deslegare va fi cu atât mai fericită cu cât 
vor fi fost mai bine desbătute şi va fi colatorat la rezolvirea lor 
un număr mai mai mare de agronomi. Din acest punct de vedere 
e de dorit prin urmare ca aceste congrese să cuprindă toate for- 
tele de care dispune agricultura noastră, căci toate au un singur 
țel, un singur ideal: propăşirea agriculturii, cât mai largă și mai 
temeinică, spre binele patriei! 

Manifestările cooperative iau şi în agricultură forme foarte 
felurite, aşă în cât e nevoie a le grupă pe categorii, pentru a 
puteă fi mai bine deosebite. In alte părţi sunt: societăţi de agri- 

cultură speciale pentru diferitele ramuri ale ei, cluburi agricole, ca- 
mere de agricultură, sindicate agricole, cooperative agricole: pentru ere- 
dit, producțiune, desfacere, procurare în comun de maşini, unelte şi 
altele. In ţara noastră, mulţumită progresului pe care l-a făcut în ul- 
timele decenii, încă sau ivit mişcări cooperative. În pătura ţără- 
ncască, această mişcare s'a arătat char mai vie şi mai puternică, 
prin cooperaţie aplicată la diferite nevoi ale sătenilor, decât în 
pătura cultă a agricultorilor noştri, la cari întrunirea şi discipli 
narea energiilor individuale sa arătat şi mai târziu şi mai slab. 
Astfel, sindicatele agricole se înființează şi funcţionează încă cu 
anevoință, iar societăţile de agricultură. puţine la număr, duc o 
vieaţă nu tocmai vajnică. 

Sa emis, acum câţiva ani, ideia unei societăţi naţionale de 
agricultură, şi guvernul pare a se fi hotărît să aplice legea pentru 
înfiinţarea ei. Dar o asemenea societate nu poate niciodată să se 
substitue în întregime asociaţiunilor cari isvorăse din liberul arbitru 
al celor însufleţiţi de aceleaşi sentimente şi călăuziţi de aceleaşi 
vederi şi năzuinţe. De aceea societatea d-v., împreună cu altele de 
felul ei, va fi chemată să joace un rol însemnat în propăşirea 
agriculturii țării, şi, întocmai ca rezultatele congreselor, roadele acti- 
vității d-v. vor fi cu atât mai îmbelsugate, cu cât societatea va fi 
ştiut să adune în sânul ei cât mai multe, dacă se poate toate for- 
tele, şi să le folosească spre binele comun. 

In interesul obştese îmi exprim dar dorinţa, ca să vă strângeţi 
cât mai mult rândurile, pentru ca să fie deplină şi bucuria d-voastră 
de a fi făcut ceva pentru ţară! 


Domnilor, 


Cum zisei, şi după cum vaţi putut îneredință şi d-voastră, 
programul congresului îmbrățișează aproape tot domeniul agricul- 
turii noastre. Fiindu-mi cu neputinţă să ating toate chestiunile 
desbaterilor d-voastră, mai cu seamă că asupra unora din ele am 
avut prilejul să mă pronunţ în congresul din anul trecut, mă măr- 
ginese acum, a recomandă deosebitei d-voastră atenţiuni numai: 
Transformarea proprietăţilor prin îrigaţiuni şi drenage şi chesti- 
unea păgunatului. 

Drenajele prezintă tot interesul, căci pe foarte multe proprietăţi 
mari şi mici, se găsese terenuri mlăștinoase şi bălți sau lacuri im- 
productive. Acestea, pe lângă că sunt focare de paludism, constitue 
o povară simțitoare în exploataţiune, mai cu seamă în timpul de 
faţă când pământurile san scumpit atât de mult, aşă că ar trebui 
luate măsuri urgente pentru secarea lor. În alte țări, drenajele 
abundă, pe când la noi, unde agricultura nu se face peste tot sis- 
tematic, abia dacă sunt câteva exemple. Astfel, după câte ştiu, 
nu sunt decât în prea puţine locuri, între cari număr şi Domeniul 
Coroanei, care a executat drenaje la Cocioc și la Sadova. La Cocioe 
am drenat prin șanțuri închise o luncă băltoasă şi neproductivă 
de 25 ha şi am transformat-o în fâneaţă artificială şi pe o mică 
porţiune în vie. Costul a fost de circa 250 lei de hectar. Am mai 


www.dacoromanica.ro 


ALBINA 357 


executat lucrări pentru ameliorarea terenurilor albicioase, zise podzo- 
luri sau lacovişti, întrebuințând puțuri obişnuite şi șanțuri deschise 
pentru scurgerea apelor și gunoind în urmă locul, pentru a grăbi 
productivitatea lui. La domeniul Sadova sa secat lunca Lișteava 
prin canaluri deschise, transformând în teren de prima calitate 
vre-o 300 hectare, cari înainte erau totodată un focar de paludisin. 

Am avut desigur greutăţi cu aceste lucrări, dar le-am executat, 
în interesul agriculturii, şi, o afirm, eu folos. Proprietarii particulari 
şi comunele vor întâmpină fără îndoeală piedici şi mai mari, şi în 
prima linie se vor lovi de lipsa de personal special cu studii și 
practică. 

La ministerul agriculturii și domeniilor în urma legii fos- 
tului ministru, d-l Al. Constantinescu, sa înființat un serviciu 
special pentru punerea în valoare a pământurilor din zona inun- 
dalilă a Dunării. Acesta e un pas hotăritor ce a făcut ţara 
noastră, şi desigur că rezultatele bune ale acestor lucrări nu vor 
întârziă. Să sperăm că se va promovă şi înființarea de asociaţiuni 
sau sindicate, cu scopul de a drenă şi irigă moşiile membrilor. 

ln ce priveşte srigațiunile, acestea sunt și mai importante, din 
cauza climei noastre variată şi secetoasă. 

Chestiunea a fost de multe ori discutată, dar fiindcă cere 
capitaluri mari, afară de grădinării nu sa putut întroduce decât pe 
unele locuri şi fără să constitue lucrări mai însemnate de artă. 
Astfel d-nii Fraţi Seceleanu, Poenaru-latan, şi alţi câţiva au irigat 
diferite suprafețe pe moşiile Măreuleşti din lalomiţa, Poiana tot 
din Ialomița, ete. 

Despre irigaţiunile dela Măreuleşti, fiindcă am informaţiuni, 
vă pot spune că s'au conceput pentru 1200 pogoane şi costă cam 
150 lei pogonul, deosebit de forţa motrice, care o fnrnizează o turbină 
depe rîul Ialomiţa. 

Locurile irigate au dat în anii secetoşi o producțiune foarte 
mulţumitoare, iar în anul curent, cu toate ploile, tot au produs 
25—300/, în plus. Pe Domeniile Coroanei nu sa făcut încă nimic 
din cauza altor lucrări mai urgente. Am luat însă în studiu in- 
troducerea irigațiunilor pe Domeniul Gherghița, care e situat între 
rîurile Ialomița şi Prahova. - 

Dar chestiunea irigaţiunilor la noi nu se poate deslegă în 
întregime, ea o problemă de economie naţională, decât după ce se 
vor înlătură mai multe piedici, dintre cari două sunt mai mari. 
Intâiu este lipsa de capital şi al doilea lipsa unei legi a regimului 
apelor, faţă de care iniţiativa particulară nu mai e îndestulătoare. 
Odată cu legiferarea irigaţiunilor, va trebui să se studieze bine şi 
cursul apelor noastre şi numai după aceea să se ia o serie de măsuri, 
cari să favorizeze irigaţiunile, mai ales că acestea stau în strânsă, 
legătură cu păşunatul. 

Intr'adevăr, pentru a se puteă da o mai mare desvoltare 
creşterii vitelor, e nevoie de păşuni bune, cari nu se pot înființă 
decât pe terenuri joase, accesibile irigaţiunilor. Odată chestiunea 
irigaţiunilor rezolvată şi îndrumată pe calea practică, regenerarea 

păşunilor va veni dela sine, natural cu «oncursul d-voastră, al 
agronomilor, cari veţi indică după loe cele mai potrivite ameste- 
curi de ierburi şi alte plante bnne pentru însămânţarea pășunilor. 


Domnilor, 


Incă câteva cuvinte despre industriile agricole. Acestea nu 
figurează în programul congresului, dar merită toată luarea aminte 
din partea noastră. 

Fără a prejudecă asupra proiectului de lege pentru încurajarea 
industriei naţionale, socotese că celor agricole li se cuvine un tra- 
tament special şi cu deosebire acelor cari folosese ca materii prime 
produse voluminoase cum sunt: sfecla de zahăr, cartoful, cânepa. 
ete. Fiind avantagiate, agricultura va deveni din ce în ce mai in- 
tensivă şi ca urmare va da întinderea, corespunzătoare şi culturii 
plantelor industriale. E chiar o datorie de a înlesni plasarea cap- 
pitalurilor în întreprinderi agricole, deoarece agricultura ţării noa- 
stre e încă săracă în capitaluri. 


Acestea sunt, domnilor, observaţiunile mai însemnate ce aveam 
de răcut asupra chestiunilor alese, pe cari sunteţi chemaţi a le 
lumină prin desbaterile d-voastră. Din parte-mi nu mă îndoese că 
vă veţi da toată silința pentru ca prin lucrările acestui congres să 
aduceţi o prețioasă contribuţie la progresul agriculturii române, 
care e una din grijile cele mai rari si mai vii ale M. S. Regelui. 
Zic anume: una din marile griji ale Suveranului nostru, pentrucă 
de peste 27 ani, de când sunt în capul administraţei Domeniului 
Coroanei, eunose augustele dorinţi şi m'am străduit să le aduc la 
îndeplinire. Ca devotat fiu al patriei am pus toată râvna întru 
aceasta şi cred că am ajuns la rezultate bune, mulţumită agenţilor 
pe cari i-am ales exclusiv printre români. E drept că la început 
am întâmpinat dificultăţi la recrutarea lor. Am avut în decursul 
timpului şi alte greutăţi şi chiar acum îo urmă, când unii din 
agenţi, după ce i-am format şi ocrotit 12—13 ani, au plecat din 
serviciu, fără a-şi anunţă plecare, decât cu 4—5 zile înainte și 
fără a aşteptă cel puţin până să pot găsi înlocuitori. 

Au fost apoi unii, cari au plecat, fără a ţineă seamă numai 
de interesul ce le-am arătat deopotrivă cu ceilalţi, dar şi de în- 
lesnirile ce le-am făcut pentru a se perfecţionă într'o anume spe- 
cialitate, triinițându-i în străinătate. 

E un simptom acesta, foarte regretabil, dar care nu mă 
preocupă atâta pentru interesele Domeniului, cât pentru interesele 
agriculturii noastre în genere. Intr'adevăr, ce încurajare pot aveă 
marii proprietari dela agronomii cari părăsese astfel serviciul, şi 
mai ales dela aceia cari pe deasupra se dedau la ponegriri răută- 
cioase? Noi proprietarii țintim cu toţii la exploatarea moșiilor de 
către noi inşine, pentrucă suntem mai apropiaţi de sufletul ţăra- 
nului. Văzându-ne însă astfel părăsiţi, nu vom preferă oare să 
arendăm pământurile noastre? Și, să nu se uite, că la Domeniul 
Coroanei nu se face numai agricultură. Pe lângă cultura sistematică 

a pământului, creşterea vitelor şi introducerea industriilor agricole, 
mai cu seamă a celor miei, agenţii sunt ţinuţi a se interesă și de 
soarta locuitorilor, care sper că nu este indiferentă la nici unul 
din proprietarii iniimoşi, după cum nu poate şi nu trebue să fie 
indiferentă nici unui bun român. 

E de netăgăduit că agricultura nu poate progresă temeinic 
fără o țărănime sănătoasă, luminată şi cu stare, şi că dela bună- 
starea populaţiunii depinde progresul şi viitorul orcărei ţări. Acesta 
e un adevăr care trebue să-l avem cu atât mai mult în vedere, 
cu cât obştiile pentru arendare şi cumpărare de pământ au luat 
un avânt puternic şi duc pe calea cea mai pașnică la îmbunătăţirea 
stării sătenilor şi la asigurarea unei existenţe mai bune. Aceia 
dintre d-voastră, cari aveţi fericirea dea vă află în capul obştiilor, 
căutaţi deci a le da o direcţiune sănătoasă, sporind încrederea să- 
tenilor în puterile lor şi obişnuindu-i prin exemplu a privi sta- 
tornicia în muncă cinstită şi fără preget ca cel mai frumos dar 
al omului. 

Pentru a sfârşi, vă dorese dar domnilor, isbândă deplină şi vă 
rog ca împreună cu mine să urăm şi cu acest prilej vieaţă lungă 
MM. LL. Regelui şi Reginei! 

Să trăcască Dinastia Română! 


DEPE DOMENIILE COROANEI 


La Sadova şi Damian depe Domeniul Coroanei din jud. Doljiu, 
nu s'a ivit de mai multe zile nici un caz nou de holeră. 

Cu aceasta se consideră teribilul flagel ca stins, graţie energiei 
desfăşurate de serviciul medical în frunte cu d. director general 
Bărdeseu, d. medie primar Laugier, d. prefect al judeţului şi 
agenților autorităţilor. Nu mai puţin a contribuit administraţia 
Domeniului Coroanei, care a găzduit tot timpul personalul admi- 
nistrativ şi medical, a hrănit armata şi-a pus la dispoziţie case 
pentru infirmerie şi pentru lazaret. Insfârșit tot din ordinul d-lui 
Administrator, funcționarii Domeniului Coroanei au luat parte 
la povăţuirea şi impunerea sătenilor să respecte măsurile de izolare 
şi dezinfectare. 

D-l dr. Laugier, medie primar al judeţului Dolj, mulţumind 
pentru concursul ce i-a dat Domeniul Sadova, a recunoscut că numai 
graţie acestuia sa putut localiza şi stinge îngrozitoarea epidemie 
şi că oriunde sar fi ivit holera, nu sar fi putut combate în mod 
atât de eficace. 

Acum d. Kalinderu se ocupă de modul cum sar putea ajută 
sătenii, căci din cauza nenorocirii ce sa abătut asupra lor n'au 
putut face semănăturile de toamnă, iar porumbul l-au cules foarte 
târziu. 

STEJARUL DIN BORZEȘTI 


DE 


N. GANE?) 


— Cu ilustraţiuni originale de D. Stoica — 


A fost odată un timp pe când Molna şi Prutul nn făceau 
hotar între trei ţări surori, pe când bourul moldovenesc eră singur 
stăpân pe o ţară largă, îndemânatică, locuită de un popor ager 
și drept pământean. Depe atunci deci şi până în zilele noastre, 
rămas-a vorba din tată 'n fiu, cum că un joc de copii se încinsese 
odinioară pe şesul Trotușului, nu departe de satul Borzeştii, sub 
un soare frumos de primăvară. In două taberi eră despărțită ceata 


= 


copiilor: una înfăţişă tabăra 'Tătarilor, sub comanda lui Gheorghe, 
un copilandru cu plete negre şi cu ochi de mure, iute şi neastâm- 
părat ca Trotușul ce se prăvale dela munţi; cealaltă eră tabăra 
Moldovenilor, sub comanda lui Ştefan. un .copilandru cu plete 
blonde, cu ochi albaştri, gânditori şi cu inimă cutezătoare. Cel 
întâiu eră fiu de ţăran, cel al doilea fiu de domn. 


1) Urmând cu publicarea de bucăți din literatura noastră, dăm în No, de 
fată o nuvelă de d. Nicolae Gane. 

Numele d-sale este cunoscut astăzi pretutindeni unde se citeşte româneşte. 
Iscusit mester în povestiri, încălzit de dragostea de neam şi de frumuşeţule ţării, 
d-sa povesteste în scrierile sale sau întimplări din istoria română sau din vieaţa 
contemporană, fie a sătenilor, fie a orăşenilor. 

Membru al Academiei din 1908, d. Gune este socotit astăzi între cei mai 
de frunte scriitori ai noştri. 

Născut în anul 1835, a fost magistrat şi advocat, apoi s'a ocupat cu trebile 
publice, a fost primar ul laşilor şi ministru, 

A publicat prima sa nuvelă în 1867, întitulată „Fluerul lui Ştefan“. P-ima 
culegere de nuvele a apărut în 1850 şi s'au retipărit în mai multe edițiuni. Alte 
volume: Pagini răsleţe (1901), Zile triste (1903), Păcate mărturisite (1904). A 
tradus şi din auturi streini. cum este Divina Comedie a marelui poet italian 
Dante Alighieri, 

Subiectul prezentei nuvele a fost istorisit autorului — precum ne supune 
însuş — de poetul Vasile Alecsandri. proprietarul moşiei Borzesti. 

Ei însă se jucau la un loc pe iarba verde, în răcoarea aerului, 
sub stăpânirea dreaptă a soarelui de primăvară. 

Şi ambele taberi înarmate până'n dinţi cu puşti de soc, cu 
săbii de şindilă, cu suliţi de trestii, se băteau amarnic între ele, 
de clocoteau văile Trotușului şi se speriau toți graurii din tufărişuri. 
lar comandanții călări pe fugari aprigi de nuele alergau când la 
aripa dreaptă, când la aripa stângă a oștirilor înşirate, şi-şi îmbăr- 
bătau soldaţii la luptă. 

A ţinut cât a ţinut bătălia nehotărită, dar insfârşit copilul 
cu ochi albaştri gânditori, care aveă darul de a se răsboi moștenit 
dela tatăl său, învinse pe Tàtari, prinse pe Hanul lor pe neastâm- 
păratul Gheorghe, şi-l legă de-un stejar bătrân martur de cea 
intâiu izbândă a viitorului Domn. 

Apoi toţi hatmanii şi căpitanii lui Ştefan se adunară Împre- 
jurul stejarului şi prinseră să judece pe Hanul tătăresc, unii pentru 
vre-o mingie furată, alții pentru vre-o cetate de hârtie dărâmată, 
tot fapte rele ce nu puteau fi iertate; iar bietul Han, cu ochii 
plecaţi în jos, îşi aşteptă osânda abia stăpânindu-se de râs. 

Insfârşit Ştefan, după ce ascultă părerea mai marilor oştirii 
sale, zise cu sprincenile încreţite: 

— Porunca Domniei mele este să-l spânzurați de creanga 
cea de sus, ca să fie de pildă şi altor neamuri! 

Apoi nenorocitul Han fu legat cu frânghie de subsuoară şi 
ridicat pe creangă în sus, în salvele puştilor de soe şi în strigătele 


m... Nenorociţul han fu legat pe creangă...“ 


de bucurie ale oștenilor învingători. Joc nebunatie, cupilăresc, la 
care soarele în măreţia lui se uită zâmbind, el care văzuse 
multe altele pe coaja noastră pământească! 


pe ae e e ee e a e o pe e e: e i a e: o. ce e. .. N... 

Dar, o Doamne, ce se aude?... Ce elocot aduc apele Trotuşului 
de sus în jos?... Un vifor se stârneşte de puterea căruia se leagănă 
în aer micul Han tătărese, şi pământul prinde să se clatine şi să 
sune par'că sar fi răsturnat stâncile cele mari de la obârşiile Tro- 
tuşului. Iar in timp ce Ştefan și întreaga lui oştire stăteau nedu- 
meriţi de vuetul ce se apropiă, în timp ce micul Gheorghe în 
brațele văzduhului se gândiă la cei ce-s spânzurați aevea, deodată 
se văzu o ceată nenumărată de adevăraţi Tătari venind în goana 
mare a cailor spre dânşii... şatunei... vail... toţi copiii cuprinși 
de groază apucară la fugă care 'n cotro, uitând pe micul Gheorghie 
care, atârnat de creanga stejarului, zâmbiă încă în nevinovăția lui, 
neştiutor de urgia ce-l amenință. Da! el zâmbiă încă... dar atot 


„se... O sută de suliţi se înfipseră în trupul lui...“ 


văzătorul soare încetă- de a zâmbi, căci în acel moment o sută 
de săgeți, o sută de suliți se înfipseră în trupul lui. Cerul se 
posomoriî, frunzele şi crengile copacului pătate de sânge copilărese 
se clătinară înfiorate. 

Treizeci de ani au trecut după această întâmplare, şi micul 
Ştefan schimbând sabia de lemn pe paloşul de oţel se urcă depe 
treaptă pe treaptă pe scara lumii, până ce ajunse să fie numit la 
Direptate Domn ţării Moldovei, înscănnat şi miruit de Mitropolitul 
Teoctist. Astfel făcându-se însuşi fiitor peste toată lara începi 
vieaţă grea şi anevoioasă tot în răshoaie și osteneli, căci ţara. 

fiind bogată, largă şi îndemânatică deşteptă setea tuturor vecinilor. 
Dar cu cât nevoile veneau mai grele peste dânsul, cu atât inimoşia 
lui creştea; şi a voit Dumnezeu ca el să meargă din biruință în 
biruinţă, şi numele lui să se mărească tot mai mult, încât se răs- 
bată peste hotarele Moldovei, departe în lumea apuseană, şi să răs- 
bată prin pătura veacurilor până la noi. lar el, Domn drept cre- 
dinecios şi pământean, de fiecare !biruință înălţă câte o biserică 
spre mărturie neperitoare de trăinieia neamului nostru şi de bunătatea 
lui Dumnezeu. Mulţi ani domni Ştefan Vodă cel Mare, în care 
timp aşeză cu nestrămutare temeliile stăpânirii noastre asupra câm- 
piilor Dunărei, pecetluind şi sfinţind această stăpânire cu sângele 
vărsat. Dar tot nu eră liniştit. Un gând îndărătnic îl urmăreă din 
copilărie, gândul micului Gheorghe ucis de Tătari; şi oriunde 
s'ar fi dus, ori ce-ar fi făcut, chipul oacheș şi drăgălaş i se înfățișă, 
necontenit, cerându-i par'că răsbunare. 

lată că într'una din zile i se aduse veste cum că o mulţime 
de oaste tătărească a năvălit în ţară peste apa Nistrului, pustiind 
pământul, răpind cârdurile de vite, dând foc satelor şi girezilor 
de pâne, robind femeile și copiii. 

Iute Ștefan își întoemi oastea şi le ieşi înainte la satul Lipinți. 
O! de astădată nu mai eră ca acum treizeci de ani pe şesul Tro- 
tuşului la stejarul din Borzești; eră o adevărată bătălie cu Tătarii. 
Ştefan cel blond, cu ochii albaştri gânditori, călăreă nu ca atunci 
pe o nuia de alun, ci pe un cal aprig de soiu moldovenesc 3) și 
alergă ca un fulger la toate punctele de bătaie vârîndu-se unde 
primejdia eră mai mare. 

Și "n loe de săbii de lemn senerușiau acum săbii de fier, 
gin loe de puşti de soc, detunau tunuri de schijă, încât se 'negriă 
văzduhul de fum, de uneori nu se mai vedeă om cu om. Până "n 
cer se înălță răsunetul restriştei depe pământ; iar tătărimea cu- 
prinsă din două părţi se măcină şi se mistuiă ca pleava întrun 
vârtej de două furtuni ce se cioenese. Roş eră soarele sus ca în 
timp de grea cumpănă, roş eră pământul jos de sângele ce gâlgâiă. 
Dar sufletul bătăliei, acel ce vedeă şi stăpâneă toate, eră chipul 
blond al lui Stefan, care se arătă pretutindeni ca o icoană de 
îmbărbătare, dând inimă oștenilor lui și făcându-i să meargă la 
biruinţă sigură. 

Şi în adevăr sigură şi desăvârșită a fost biruința Moldovenilor, 
căci n'apucase a asfinţi soarele, şi întreaga urdie tătărească a fost 
sfărâmată şi robită, prinzându-se pe însuș şeful lor, fiul Hanului 
tătărese de peste Volga. 

Iar Ştefan a dat laudă lui Dumnezeu şi a trimis soli de 
bucurie soției sale Evdochia, sora Țarului Simion. 

Apoi nu trecu mult timp după aceasta şi auzind bătrânul 
Han de peste Volga despre nimicirea oștirii sale la Lipinţi, trimise 
lui Ştefan soli încăreaţi cu odoare pentru răscumpărarea fiului 


3) Proverb persienese: Nimic mai frumos decât un tânăr persan călare pe 
un cal moldovean. 

său din robie; iar Ştefan răspunse solilor că-i va da drumul, dacă 
se vor învoi la aceasta mai marii oştirilor lui, cari au a fi adunaţi 
şi întrebaţi pe malul Trotușului din satul Borzeştii. 

Eră o zi frumoasă, o adevărată zi de primăvară, ziua în 
care Stefan îşi adună hatmanii şi căpitanii pe malul Trotușului 
sub bătrânul stejar unde micul Gheorghe fusese ucis de Tătari. 

Trist păreă acum copacul şi gârbovit atât de povoara celor 
treizeci de ani trecuţi peste creştetul lui, cum şi de amintirea du- 
reroasă a faptului ce l-a însângerat. De altfel nimie nu eră schimbat: 
acelaș câmp verde înflorit, aceleaşi ape iuți şi neastâmpărate ale 
Trotușului, cari curg fără repaos pe aşternutul lor de prund, 
acelaş soare dulce şi zâmbitor care a desmierdat odinioară jocul 
cel nebunatie de copii. De acelaş stejar sta acum legat un adevărat 
Tătar fiul Hanului Mengli Gherei de peste Volga, şi roată împre- 
jurul lui erau mai marii oştirilor lui Stefan: Hatmanul Arbore, 
Hatmanul Şendrea, Aprodul Purice, Logofătul Tăutu, Vornicul 
Boldur, şi alţi mulţi oşteni şi oameni de frunte; iar în mijlocul 
lor, drept în faţa Tătarului sta însuș Ștefan, copilandrul de odinioară 
peste capul căruia deasemenea trecuseră cei treizeci de ani ce au 
gârbovit stejarul, însă din mlădiţa de copil crescuse acum un alt 
stejar mai falnie, cu ramuri întinse dela munţi şi până la Mare, 
la umbra cărora se adăpostea un popor întreg de plugari şi de 
oșteni. lar mai la o parte stăteau solii lui Mengli Gherei cu da- 
rurile de peste Volga. 

„Voi hatmani și căpitani!“ zise Ştefan, încreţind din 
sprincene: „vam adunat aici ca să dau în judecata voastră pe fiul 
„Hanului tătăresc, şi să hotărîţi voi înşivă de i se cuvine iertare 
„sau pedeapsă. Sunt acum treizeci de ani, eram mic şi mă jucam 
„sub acest stejar bătrân cun copil Gheorghe din Borzești, când 

„deodată năvăli fără veste asupra noastră Mengli Gherei Hanul 
„Tătarilor de peste Volga cu o urdie nenumărată, şi ucise fără 
„milă pe nevinovatul Gheorghe. lată că acum, cu ajutorul vostru 
„Şi al lui Dumnezeu, fiul aceluiași Han a căzut prins în mânele 
„noastre, după ce și el ne-a călcat ţara fără dreptate, a ers holde 
„Şi sate, a ucis mulţime de femei şi de copii. Părintele său ne 
„trimite soli şi daruri pentru răscumpărarea lui. Las la voia și în- 
„țelepeiunea voastră să hotăriţi ce i se cuvine!“ 

Atunci toate frunţile se posomoriră, toţi ochii se pironiră 
asupra Tătarului, care în acel moment avù neauzita obrăznicie să 
seuipe asupra Moldovenilor făcându-i „câni“; iar bătrânul hatman 
Arbore zise următoarele: 

„Măria Ta!.. N'am avea ce face cu vieaţa acestui Tătar, 

„ce ne batjocoreşte, căci ţara sa adăpat cu destul sânge păgânesc, 
„Şi sângele unuia mai mult n'ar spori întru nimic roada pă- 
„mântului nostru. Dar acest unul este fiul Hanului tătărese, şi 
„Măria Ta, care te lu pţi de atâţia ani pentru întemeiarea neamului 
„nostru, eşti dator să faci dintr'însul pildă, ca să meargă vestea 
„peste cele patru hotare ale ţării, cum că oricine seamănă moarte 
„pe pământul nostru moarte culege!“ 

Atunci toți într'un glas strigară: „La moarte, la moarte! ..“ 
Iar Ştefan, întorcându-se către solii lui Mengli Gherei, le zise: 


„ «a Las la vois voastră să hotăríți ce se cuvine...“ 


— „Duceți-vă cu daruri cu tot la stăpânul vostru şi spuneţi-i: 
„că atât de mult sa scumpit capul fiului său prin sângele creştinese 
„ce-a vărsat, în cât el nu are destulă avere să-l poată răscumpără. 
„lar dacă vrei să-l întâlnească în locul unde sa dus, atunci să se 
„încumeteze să ne calce hotarele!“ 

Apoi după ordinul lui, fiul vestitului Han tătărese Mengli 
Gherei de peste Volga, stăpânul Crimeei şi al Ucraniei, spaima 
Polonilor şi a Moscoriţilor, fù ridicat în sus cu mânile legate la 
spate şi spânzurat de aceeaș creangă de care se legănase odi- 
nioară micul Gheorghe când fù străpuns de săgețile tătăresti; şa- 
tunei surlele, trâmbiţele și darabanele îi făcură cinstea cea de pe 
urmă, şi o salvă puternică de sineţe împrăștiind vestea morţii lui, 
fâcură să salte apele Trotușului. 

lar Ştefan, judecând că bătrânul stejar şi-a îndeplinit menirea, 
de oarece frunzele şi ramurile lui cu sânge au fost spălate de 
sânge, a poruncit să i se dea foc, şi 'n locu-i a zidit, în, amintirea 
tovarăşului său din copilărie, o biserică cu hramul Sf. Gheorghe. 

De atunci şi până astăzi multe s'au întâmplat, căci patru 
sute de ani trecut-au peste ţară întovărășiți de, voi şi nevoi; dar 
şncă şi astăzi când merg călătorii să viziteze biserica cea neagră 

din Borzești, simt o tainică strângere de inimă, aducându-și aminte 
că pe acele lespezi de piatră a călcat odinioară piciorul lui Ștefan, 
care a fost sufletul de viață, chiagul neamului românesc, şi astăzi 
încă ochii lor par'că văd răsărind din întuneciinea bolților marea 
lui umbră, care deacum va pluti peste noi în adânca viitorime ca 
un spirit proteguitor. 


FATA DE ÎMPĂRAT CU MÂINELE TĂIETE 


— POVESTE — 


Vâri şi pe cealaltă şi dacă o vări, tot intreagă o scoase, şi 
fata pricepând biata de ea că nimenea asta n'a putut-o face 
decât Maica Domnului, căruia tot drumul se rugase să nu 
o lase şi s'o părăsească în necaz, căzi în genuchi şi cu 
lacrime fierbinţi îi mulţumi din adâncul inimei, şi Maica 
Domnului blagoslovind-o după ce-i arată o cărăruşă pe care 
să pornească, se făcu nevăzută.. 

Impărăteasa, apucând pe cărărușa arătată, dădu, feţii 
mei, de-o căsuţă curată ca un pahar, frumoasă ca o floricică 
şi aşă de drăguță şi cu vină încoace, că împărăteasa când o văzu 
pe şapte părţi i se păru, mai frumoasă şi mai minunată 
decât toate palatele împărăteşti. In jurul ei unde mai pui 
că eră, şi o grădină cu tot felul de floricele, cu tot felul de 
pomi, în care cântau tot felul de păsări care mai de care 
mai frumos și mai duios. lar pe lângă asta mai eră şi un 
izvor ce se întreceă în murmur cu cântecul păsărilor şi-n 
limpezire cu cristalul!.. 

Dacă vaş mai spune că căsuţa eră cu tot ce-i trebue 
unei gospodării, că împărăteasa aveă ce doriă, câţi dintre 
d-voastră, n'ar vrea să fie în locul ei! Chiar şi dela aşă trai 
nu m'aș da la o parte, Doamne fereşte! Dar de, povestea-i 
poveste și poveste îi şi asta şi lucrurile de-or fi aşă, bine 
or fi, dar vezi că-s altfel în lume. Ci eu să-mi caut de po- 
veste şi să nu mai vorbesc vorbe de clacă. Căci ca să schimb 
rostul lucrurilor nu mi-i dat nici mie şi nici d-voastră. 

Biata împărăteasă hine se căpătui, căci vedeţi d-voastră 
ce face rugăciunea la Dumnezeu şi ajutorul lui. Dar oare 
bietul împărat cum o fi mai petrecând? Ehehe! Dragii mei, 
petrecere de a lui nici la duşmanii mei nu doresc, ca să 
aibă, că eră rău de dânsul! Nu schimbă decât rar când şi 
când câte o vorbă; ji perise toată veselia, iar de râs ca să 
râdă uitase. Tot trist şi posomorit ca ziua de ploaie se luă 
pe gânduri şi cu dor se gândiă bietul la cea care îi fusese 
atât de dragă! 

Se gândiă la cei doi frumoși fecioraşi ca doi bujorași 
şi numai amintirea de dânșii şi gândul că nu o să-i mai 

vadă niciodată, îi aduciă lacrimi în ochi. Toate ca toate, dar 
dorul îl topiă pe picioare. Căci socoteşti că lucru-i de şagă, 
dorul ca şi cântecul zice: 


Verde fir mohor, 

De jale şi dor 

Știu bine că mor, 
Simt că mă topese 
Că mă prăpădesc; 
Simt că mă usue 

Ca frunza de nuc 
Bătută de vânt, 

Arsă de soare, 
Călecată 'n picioare... 


Sau altul care zice aşă: 


Dorule nătâng, 

Ce mă faci să plâng, 
Dorule pribeag, 

Ce mă faci să zac? 


Cu atâta doar se mai luă şi el, ducându-se la vânătoare, 
dar de multe ori iși prăpădeă vremea stând abătut la vre-o 
umbră de copac, frământându-se cu gândurile şi intorcându-se 
seara cu durerea in suflet şi cu torba goală. Odată nu ştiu 
cum de se răsleţi la o vânătoare de tovarășii ceilalţii el şi cu 
un credincios al lui. Umblară în lung şi în lat, dar de ceilalţi 
tovarăşi de dat n'au dat! 

Dacă văzură şi văzură că toată truda li-i în van, plecară 
în căutarea unui adăpost. Și întâmplarea ori Dumnezeu îi 
duce la casa împărătesei. 

— Bucuroși de oaspeţi?.. 

— Bucuroși ! și intrară în casă şi împărat şi credincios, 
neașteptând multă poftire. 

Și osteniţi cum erau, îndată ce ospătară adormiră în 
somn adânc. 

Da împărăteasa il cunoscu pe împărat, dar el pe dânsa 
de unde erà să o cunoască, că el o știa fără mâini. Și el de 
durere și de jale privea faţa femeiască cu deamăruntul, numai 
căci dacă sar îi uitat şi ar fi privit-o în ochii ei tot frumoși 
ca şi întâiu când îl fermecase, ar fi cunoscut-o de bună seamă. 

Impărăteasa însă numai ea se bucură când vedea pe 
bietul împărat trist şi abătut când ştia ea, iar îl va puteă 
face fericit, spulberându-i şi ștergându-i orice urmă de tri- 
steţă... 
Impăratul şi credinciosul adormiră somn adânc, frânţi 
de osteneală, dar dela un timp credinciosul se trezi şi putu 
să vadă cum intrară doi băiețaşi gemeni şi rumeni la faţă 
ca un măr copt şi plini de sănătate, de care la toţi să vă 

facă Dumnezeu parte, şi mai putu să mai vadă credinciosul 
cum cei doi băieţi, apucând piciorul împăratului, ce-l scăpătase 
depe pat și-i auzi zicând: 


Hopa dată, tată, 
Hopa dată, tată 


— Măi ce să fie, ce să fie asta, de gândea credinciosul. 
Nu cumva? Şi-i spuse împăratului: 

— laca Măria Ta ce-i şi cum... 

Când dormiai au venit doi băieţaşi gemeni şi ridicându-ţi 
un picior ţi-au zis: «Hopa dată, tată». Şi pe împărat ca şi 
pe credincios acelaş gând îl năvăli, acelaş fior îl străbăti. 
Presimţiă el ceva, îi spunea lui cinevă că ceva bine are să 
se întâmple. 

Impăratul se făcu că iar doarme, şi-şi lăsă amândouă 
picioarele să-i spânzure pe marginea patului. 

Cei doi băicțaşi veniră iar, şi apucând unul un picior 
şi altul alt picior, i le ridicară iar, zicând drăgălaş: «Hopa dată, 
tată !. » 

lar impăratul în culmea fericirii işi luă fecioraşii in braţe, 
sărutându-i cu ochii în lacrime. Și când îşi aruncă ochi văzu 
lângă uşă pe împărăteasă privindu-i cu ochii înrouraţi! Ceea 
ce s'a întâmplat când sau cunoscut ei nu v'aş puteă spune 
cu vorba, dar vă închipuiţi d-voastră, cinstite feţe, cu gândul. 

După ce sau lămurit unu. pe altul au plecat cu toţii în 
plină bucurie spre curlea impărătească! Împăratul, dragi 
mei, intinerise par'că cu douăzeci de ani ! Și au pornit de bucurie 
o petrecere cum n'a fost și nu cred să mai fie, și a chemat 
toată. lumea, numai care n'a vrut nu sa dus, ori că n'au 
putut, ori că alte lucruri i-au oprit, că dealtfel nu ştiu dacă 
ar fi cineva să fugă de petrecere şi chef; vorba ceea că 
cânele fuge de ciomag nu de colac îi sfântă Si la petrecereă 
dată de împărat, au venit şi împărați şi împărătese cu îm- 
părătiţe frumoase coz şi au venit şi crai şi crăiese, și bo- 
ieri şi cucoane, ṣi mai aşă ca de alde noi şi mai așă ca de alde 
d-voastră, iar norod de celălalt câtă frunză şi iarbă pe pă- 
mânt şi cât nisip în mare. 

Și a venit fiind poltit şi impăratul tatăl fetei la această 
petrecere singur, că pe maștihă o strânsese Dumnezeu să-i 
numere păcatele şi să-i judece păcatele; eu socot însă că 
tot iadul să i-l fi dat şi tot nu-i eră destulă pedeapsă. 

Şi a ascultat şi bătrânul impărat și toţi ceilalţi meseni 
toată păţania fetii care le-a spus-o fata cum vam spus-o 
şi eu, şi la urmă cu toţi s'au bucurat, bătrânii cuscrii împă- 
raţi s'au sărutat, muzicele au cântat, slavă şi mulţumită, lui 
Dumnezeu au dat că lucrurile așă s'au întâmplat şi àṣà de 
bine au fost ieşite la capăt. Şi s'a pornit petrecerea, şi cu pe- 
trecerea şi bătrânii împărați și crai la chef i la ospăț, şi greu 
a fost începutul. da mai greu i-a fost sfârşitul. 

lar la petrecerea asta toţi beau şi mâncau şi pe urmă 
mâncau şi iar beau. lar de fost acolo nici vorba că am fost 
şi eu. Şi să mă credeţi pe cuvânt, că minciuni n'am spus 
de când sunt şi apoi dă, cum am cumpărat aşă vând. Că 
a fost lume peste lume, asta vam spus-o câtă frunză şi 
iarbă pe pământ şi nisip în mare; dar ca acolo aveam şi 
eu rost asta nu vam spus-o. lar rostul meu eră că cu îm- 
părăți stătuiam, cu fetele șuguiam; de sfătuit am sfătuit n'am 
prea sfătuit, dar de şuguit altu pe mine nu m'a întrecut. 

Că de atunci mulți crai şi împărați au pus ochii pe mine 
şi mau chitit bun de pus în scaun împărătesc şi multe fete 
şi domniţe oftează după mine, dar de ginere numai a unui 
împărat am să fiu, şi când oda Dumnezeu voiu fi şi împărat. 
Tare vă poftesc şi vă rog să nu mă ocoliţi când veţi aveă, 
cine ştie ce nevoie, pe unii poate să vă scutesc de şuşă, 
pe alţii de bir, iar pe cei mai nevoiaşi să vă tocmesc slugi, 
că de la o împărăție câte nu-s de făcut; iar de plută, vă 
plătesc, n'aveţi grijă, de tot pasul francul şi de toată treaba 
galbănul. Da până atunci însă căutaţi-vă de treabă, când 
m'oiu sui în scaun, vă dau eu de stire, n'aveţi grijă, cum n'am 
nici eu. 


(Sfârait). Petre Gh. Savin. 


Fugu în Egipt 


(Depe_un tablou al pictorului N. Grigorescu). 

„ARDEALUL“ 


SILVESTRU MOLDOVAN 
— Dare de seamă — 


Incă dela aparițiunea revistei am dat loc de frunte 
scrierilor cuprinzând descrieri din ţară, din ţările locuite de 
români ca şi din alte ţări. 

Cunoaşterea, amănunțită a diverselor frumuseți cu care 
bunul Dumnezeu a înzestrat ţările româneşti, ar trebui să 
fie una din preocupările de căpitenie a celor chemaţi a face 
adevărata educaţie naţională a poporului românesc. 

Am citit cu un deosebit interes cartea d-lui Silvestru 
Moldovan, intitulată «Ardealul» I. Ținuturile depe Olt. D-sa 
intro broșură de 174 de pagine, face descrierea bazinului 
Oltului şi a afluenților lui, incepând dela frontieră (Pasul 
Turnului Roşu) şi până la izvor, cu date etnografice, istorice, 
statistice, legende, etc., adecă a ceior 5 comitate sau judeţe: 
al Sibiiului, al Făgăraşului, al Braşovului, al Treiscaunelor 
şi al Ciucului. 

Scrisă într'o limbă uşoară şi mai cu seamă inţeleasă, 
cititorul işi poate da seamă de frumuseţea «aceastei mândre 
şi binecuvântate între toate ţările sămănate de Dumnezeu 
pe pământ», cum zicea ncintrecutul scriitor N. Bălcescu. 

D. Silvestru Moldovan a căutat ca descrierea ce face 
locurilor să fie cât mai amănunţită, ilustrând şi cu 30 vederi 
alese cele mai de căpetenie ţinuturi de care vorbeşte. 

D-sa făgădueşte că va mai da la lumină: 1) Ardealul 1I. 
Ținuturile depe Murăş si Tarnave şi Tara Hațegului. 2) Ar- 
dealul H. Zarandul si muntii apuseni. 3) Ardealul IV. Cimpia 
și părțile nordice și 4) De prin Ardeal. Legende și schițe istorice 
geoyrafice. 

Când vor apăreă lucrările acestea, vom aveă o descriere 
compleclă a Ardealului. 

Această mult interesantă carte se vinde numai cu presul 
de 7 cor. 80 bani şi oricine o poate avea trimeţând banii la 
librăria Joan I. Ciurcu, Braşov. ` 

Este de netăgăduit faptul, că marea mulţime a sătenilor 
noştri, mai cu seamă cei din regat, nu cunosc decât mult, 
câteva sate din împrejurimile satului lor şi oraşul de reşedinţă 
a judeţului, unde nevoile ii silesc să meargă. Chiar clasa 
mai cultă din sate, afară de cei cu avere personală, nu 
cunosc decât puţin ţara, şi în genere locurile pe unde 
nevoia, i-a silit să se ducă, fie pentru învăţătură, fie in in- 
teresul serviciului. 

Indrăsnesc a afirmă. că chiar marea majoritate a clasei 
conducătoare cunoaşte mai bine localităţi din ţări streine, 
decât localităţile incântătoare pe care le găsim în ţara noastră. 
Nu mai vorbesc de ţările locuite de Români, pe care nu le-au 

vizitat decât o mică parte din cei chemaţi a face educaţia 
naţională. 

Dar- răul e incă mai mare, căci nu avem, cel puţin din 
căt ştiu eu, o carte care să cuprindă amănunţit descrierca 
României. Neindoelnic sunt lucrări de valoare, asupra unor 
părţi ale ţării ca scrierile d-lui N. Iorga şi a d-lui Vlahuţă 
şi altele, dar o lucrare complectă în chipul cum a inec- 
put-o d. Silvestru Moldovan, pentru Ardeal, nu avem. Totuș, 
o astfel pe lucrare ar fi de mare preţ, căci ar sluji să ne 
putem cunoaşte măcar din citite şi prin chipuri ţara cu bo- 
găţiile şi frumuseţile ei. 

Nu putem deci îndeajuns felicită pe d. Silvestru Mol- 
dovan, pentru insemnata sa lucrare, şi ii dorim din toată 
inima să poată cât mai curând du la lumină restul lucrărilor 
ce făgădueşte. 

O astfel de lucrare însă cere multă muncă şi mari chel- 
tueli, deaceea rugăm pe toţi bunii români să cumpere 
cartea despre care vorbim, ca să dea putință autorului 
să-şi complecteze opera. 

Const. C. Pop.-Taşcă 


Nimicirea păduchilor depe frunzele pomilor. 


Fiertura. de foi şi de cotoare de pătlăgele roşii este un leac 
foarte bun impotriva păduchilor depe trunzele pomilor. E mai 
bună şi decât fiertura foilor de tutun. 

Foile şi cotoarele pătlăgelelor se adună în timpul când 
acestea au înflorit, căci atunci otrava din ele, care ucide 
păduchii, are mai multă” putere ca oricând. 

Foile şi cotoarele se fierb în puţină apă; iar fiertura se 
subţiează cu apă rece şi cu ea se stropeşte plantele pline de 
păduchi. 

Stropitul se face cu înlesnire cu ajutorul unui pulverizator, 
cum este cel cu care se stropesc viile atinse de mană. 
Dacă voim să mărim puterea leacului aceluia, avem grijă să 
întrebuințăm leşie de rufe, în loc de apă goală, cârd fierbem 
foile şi eotoarele pătlăgelelor. 

Descoperitorul acestui leac spune că fârâmiţele de potasă 
sau de sodă din leşie ajută ca să pătrunză mai lesne otrava 
în trupul păduchilor de ponii. 

Piugarii n'au decât să incerve leacul de care vorbim, 
care se găseşte la îndemâna. lor şi -nu-i costă nici nu ban. 


1 

CRONICA AGRICOLĂ $I COMERCIALĂ 


larna sa apropiat pe nesimţite, după o toamnă atât 
de lungă, mai mult secetoasă şi călduroasă decât umedă gi 
friguroasă. Aproape dela 1866 nu am mai avut o așă toa- 
mnă frumoasă, ca cea din acest an, în cari toți agricultorii, 
fără deosebire de mici și de mari, au putut face pe câmp 
multă semănătură de toamnă și multă economie la nu- 
treţ, căci şi vitele de muncă, şi celelalte au găsit iarbă în- 
destulă pentru hrana lor. 

Din cauza timpului frumos, omul sărac a găsit zilnic 
de lucru, spre a-şi putea economisi un ban alb pentru zilele 
negre din timpul iernii. Făcând economie la lemne a putut 
da în schimb o hrană mai bună copiilor şi a le procură şi 
o îmbrăcăminte mai potrivită, după banul economisit dela, 
lemne’ 

Fiindcă în urma timpului secetos din luna Octomvrie a 
început dela 12 ale acestei luni a cădeà ploaie peste câm- 
purile semănate cu grâu, iar la 15 zăpadă şi lapoviţă în 
toată ţara, toţi agricultorii cari au făcut astfel de semănături, 
în porumbiști mai cu seamă, au scăpat de o mare frică de 
a-şi vedeă semănătura pierdută cu totul din cauza lipsei 
de umezeală. In adevăr pământul fiind uscat, semănătura 
de grâu sta în acest pământ caşi într'o magazie, de unde 
şoarecii de câmp îşi puteau face multă provizie pentru iarnă; 
iar multe din boabele de grâu, ete., încolţite la început, 
mai pe urmă s'au uscat din lipsă de apă. In cât priveşte 
semănătura de grâu, orz şi secară, făcută la timp prin luna 
Septemvrie, nu lasă de dorit;.iar pentru cele făcute mai târziu, 
în urma ploilor şi zăpezii din această lună, răul se va puteă 
îndreptă spre bine, căci aceste semănături îndată răsărite şi 
acoperite cu un strat de zăpadă cât de mie, vor puteă 
creşte şi vor puteă ieși din iarnă, spre a-și căpătă ade- 
vărata creştere în primăvară. Pe lângă semănătura de 
grâu, etc. din luna Octomvrie, recolta porumbului sa 
putut face în bune condițiuni, așă că nimeni nu s'a putut 
plânge că porumbul n'a fost copt şi că nu l-a putut culege 
pe timp uscat. Recolta acestei cereale din acest an, după 
datele statistice, se socotește a fi de 43 de milioane de hec- 
tolitri: iar suprafaţa semănată cu această cereală a fost de 

2.085.167 de hectare, aşă că producţiunea mijlocie se poate 
socoti la hectar de 20,7 hectolitri. 

In regiunea, şesurilor Dunării, cași în judeţele din şe- 
surile Siretului și Prutului, recolta porumbului a fost mai 
bună decât în restul ţării. 

Din recolta acestui an se va putea exportă dela 26—27 
milioane hectolitri, restul fiind de trebuinţă pentru consu- 
maţiunea internă şi pentru semănătura porumbului la pri- 
măvară. 

Tot statistica făcută la Ministerul Domeniilor ne mai 
spune, că dela 1906, când producţia porumbului a fost de 
46 milioane de hectolitri, până în acest an, nam avut o 
producţiune mai mare de porumb. 


Târgurile noastre 


Afacerile cu cereale în târgurile noastre, eaşi preţurile, 
nu lasă nimie de dorit. 

Tată în rezumat prețul mijlociu cu care s'au vindut toate 
produsele noastre agricole în târgul din Brăila în această, 
lună : 


Grâul, suta de kgr. sa vândut en 15—18 lei. 


Secara œ idem cu 14—15 lei. 
Orzul idem cu 14—15 lei. 
Ovăzul idem cu 12—13 lei. 
Porumbul idem cu 13—14 lei. 
Meiul idem cu 11—12 lei. 
Fasolea idem cu 25 lei. 
Rapiţa coltza idem cu 35 lei. 
Rapiţa naveta idem cu 32 lei. 


Târgurile străine 


Afacerile cu cereale şi mai cu seamă urcarea şi scă- 
derea prețurilor depinde încă în mare parte de speculanţi 
mai cu seamă în America, din care cauză guvernul a 
hotărît a urmări pe acești oameni. Speculanţii simțind acest 
lucru au început a micşoră preţurile mai cu seamă la grâu. 

In cât priveşte recolta porumbului din Statele Unite 
americane, în acest an se socotește a fi de 971.705.350 hec- 
tolitri, inferioară celei din anul trecut cu 122 de milioane 
hectolitri; iar în cât priveşte recolta grâului din Republica 

Argentina, care se apropie, se socotește până acum a fi des- 
tul de mare. In Rusia, din cauză că în unele ţinuturi re- 
colta. cerealelor a fost foarte slabă, populaţiunea sa suferă 
şi e ameninţată să moară de foame. 

La târgul din Paris, grânele indigene s'au vândut cu 
24—25 lei şi 50 cent.; cele streine cu 21—23 lei; secara 
cu 21 lei şi 75 cent.; orzurile cu 18—21 lei; ovăzurilecu 
20—21 lei şi 50 cent.; porumbul cu 21—22 lei şi făina 
eu 38—35 lei gi 67 cent. 

In Germania, la Hamburg, grâul s'a vândut cu 21 lei 
şi 50 cent.; secara cu 21 lei; orzul cu 16 lei gi 50 cent. 
şi ovăzul cu 15 lei şi 37 cent. 

La Berlin, grâul s'a vândut cu 25 lei şi 43 cent.; se- 
cara cu 22 lei şi 71 cent.; orzul cu 16 lei și ovăzul cu 
22 lei. 

La târgul din Viena, grâul sa vândut cu 25 lei şi 75 
cent.; secara cu 21 lei şi 50 cent.; orzul cu 17 lei şi 75 
cent. şi ovăzul cu 16 lei şi 50 cent. 

La Budapesta, grâul s'a vândut cu 24 lei şi 50 cent.; 
secara cu 21 lei şi 50 cent.; orzul cu 18 lei şi ovăzul cu 
20 lei. 

La târgul din New-York (America), grâul sa vândut 
cu 18--19 lei, secara cu 18 lei şi 50 cent.; orzul cu 18 
lei și ovăzul cu 15 lei; iar la Chicago, grâul s'a vândut 
cu 17—18 lei secara cu 17 lei; orzul cu 18 lei şi ovăzul 
cu 12 lei şi 88 cent. 

In toate târgurile străine, preţurile sunt socotite pe suta 


de kgr., ca cea mai bună măsură. 
V. S. Moga. 


CRONICA PARLAMENTARĂ 


Camera. — La 15 Noemvrie sau tras la sorți membrii celor 
1 secțiuni ale Camerei. S'a compus tot astfel comisiunea pentru ve- 
rificarea titlurilor deputaţilor noi aleşi. Sau ales membrii comi- 
siunii pentru cercetarea petiţiunilor. 

S'au declarat vacante două locuri de deputaţi în colegiul 1 de 
Teleorman şi Fălciu. 

S'a aprobat demisia d-lui deputat Gr. T. Coandă. 

D-1 G. Scorțescu a depus un proect de lege contra acapară- 
rilor şi a cartelurilor, iscălit de mai bine de 50 deputaţi. 

După acest proiect, sunt oprite orice învoieli între dețină- 
torii de mărfuri sau producte (producători, vânzători), în scop de 
a ridică sau scădeă în mod necinstit preţul acestora, în afară de 
concurența comerţului. Se prevăd pedepse dela 6 luni —2 ani şi 
amendă de 1000—3000 lei pentru călcătorii legei. Ei vor puteă fi 
puşi şi sub paza poliţiei 2—5 ani. 

Pedeapsa va fi şi mai grea pentru cei cari ar mări preţul 
grânelor, pâinii, untului, ouălor, cărnii, lemnelor, vinului, adică 
al lucrurilor de traiu. 

S'au ales în comisia de răspuns la mesagiul tronului d-nii: 
V. Arion, S. Mehedinţi, E. Pangratti, Em. Lahovari, Gr. Canta- 
cuzino, D. Şoimeseu și I. Goilav. 

Sau ales membrii diferitelor comisiuni. 

D-l Giulea a întrebat guvernul dacă n'ar fi bine ca să lăr- 
gească dreptul de vot, fără vre-o primejdie. 

D-l Gr. Vasiliu a făcut o interpelare privitoare la numirea 
d-lui general Averescu ca şef al statului major. 

D-l P. P. Carp a rugat Camera să considere ales în comisia 
financiară şi pe d-l Em. Costinescu, fost ministru de finanţe. S'a 
aprobat. 

Şedinţele Camerii sau amânat până la 23 Noemvrie. 

Senatul. — După compunea birourilor, maturul corp a început 
să lucreze. 

S'a proclamat ca bine ales d-l Gh. Oprişan, senator al cole- 
giului II de Tutova. 

S'au ales prin tragerea la sorți membrii celor 5 secţii ale 
Senatului şi ai diferitelor comisii. 

Se alege comisia pentru întocmirea proiectului de răspuns la 
mesagiul tronului. Au fost aleși d-nii: T. Rosetti, N. Cerchez, Em. 
Miclescu, dr. Gh. Bogdan şi G. Aslan. 

D-l ministru de răsboiu a depus proectul de lege pentru 
înaintările în armată, pe care d-nii senatori l-au luat în desbatere 
în secţiuni. 

D-l C. C. Arion, ministrul instrucţiunii, a depus proiectul 
de lege pentru modificarea unor articole din legea sinodală. 

D-l Moise Pacu a cerut sporirea lefurilor cântăreților şi pa- 
racliserilor. 

D-l C. C. Arion, recunoscând dreptatea cererii acesteia şi 
arătând că şi preoţii satelor sunt rău plătiţi, a spus că va comu- 
nică d-lui ministru de finanţe, ca să dea satisfacere în marginile 
bugetare. 

S'a citit răspunsul la mesagiul tronului. 


Oştirea cumpără cele de nevoie hainelor, numai din fară. 
Mulțumită acestui românese obiceiu, avem în ţară 8 fabrici mari 
de pânză şi 3 fabrici mari de postavuri, cari vând oștirii de 6 mi- 
lioane pe an marfă şi de 3 ori atâta în comerţ. 

(Calendarul Leonte). 

(16 Noemvrie—23 Noemvrie) 


DIN ŢARĂ 


Vremea în țară. — A căzut zăpadă aproape în toată țara. In 
multe părți, zăpada a fost însoţită de crivăţ. Zăpada a venit la timp, 
acoperind astfel semănăturile şi apărându-le de îngheţ și de ger. 

Din prieina viscolului s'au întrerupt în multe localităţi liniile 
telegrafice şi telefonice. 

In Capitală, furtuna a culcat mulţi stâlpi şi a rupt sârmele 
în multe locuri. Câteva linii ferate au fost întroenite. 

Pe linia, Buzău-Galaţi, zăpada a atins 1,50 m într'unele locuri. 

Stricăciunile făcute de viseol au cerut câteva zile de muncă, 
spre a fi înlăturate. 

Dela societatea scriitorilor români. — Socictatea, seriitorilor ro- 
mâni a proclamat președintă de onoare pe M.S. Regina şi preşe- 
dinte de onoare pe d. ©. C. Arion, ministrul instrucţiunii: iar ca 
preşedinte activ pe d. Emil Gârleanu. 

M. S. Regina, primind la Palat pe noul preşedinte al societăţii, 
a mulţumit pentru proclamarea Sa ca preşedintă de onoare. In 
acelaş timp a binevoit să invite la Palat şi pe membrii societăţii, 
ca să citească din scrierile lor. 

Serbarea dela seminarul Nifon. — La 19 Noemrrie sa serbat 
a 39-a aniversare a fundării seminarului Nifon Mitropolitul. Au 
luat parte d-nii efori ai aşezământului Nifon, profesorii şi elevii 
seminarului. 

După ofieiarea unui serviciu religios în capela seminarulni, 
corul elevilor a cântat mai multe bucăţi religioase şi naţionale, sub 
conducerea d-lui maestru I. G. Brătianu. Apoi d. G. Antonescu, 
docent universitar şi prof. de pedagogie, a ţinut o cuvântare despre 
rolul preotului în societate şi despre legătura dintre religie şi ştiinţă. 

Ciocnirea de trenuri dela Buda. — lângă staţia Buda (Prahova) 
s'au ciocnit două trenuri: unul de persoane şi altul de marfă. Trei 
vagoane şi maşina trenului de marfă au ieşit depe linie; iar un 
vagon al trenului de persoane sa stricat. Două femei, cari se aflau 
în acest vagon, au fost lovite la obraz. Ceilalţi călători s'au ales 
numai cu spaima. 

Ciocnirea de trenuri dela Berheciu. — S'a întâmplat o ciocnire 
groaznică între 2 trenuri de marfă în staţia Berheciu, departe de 
15 km. dela Tecuci. 

Un tren de marfă care mergeă a lovit cu putere coada altni 
tren ce sta pe linie. 

Ultimul vagon al trenului stătător a fost sfărâmat: iar ma- 

şina şi 5 vagoane ale trenului în mers au fost stricate de tot. 

Au fost 6 morţi și 7 răniţi, dintre slujbaşii trenurilor şi lu- 
crătorii depe linie aflaţi într'un vagon. 

Pagubele ating suma de 250.000 lei. 

Restaurarea bisericii vechi dela Sinaia. — Eforia spitalelor 
civile a luat hotărîrea să înceapă la primăvară lucrări pentru 
restaurarea bisericii celei vechi din curtea mânăstirii Sinaia. De- 
asemenea etoria va elădi tot atunci 14 chilii pentru călugări. 

Arderea unei fabrici de panglici. — Fabrica de panglici a d-lui 
Nestor Cincu, aflată în Capitală, a ars din pricina aprinderii unui 
părete de lemn dela o sobă înroșită de foc. Pawubele se urcă la 
100.000 lei. In fabrică lucrau vreo 75 lucrători, cari vor trebui 
să-şi wăsească de lucru în altă parte. 

Prinderea banditului Pantelimon. — Banditul Pantelimon, care 
a băgat spaimă în locuitorii jud. Neamţu şi în vizitatorii mână- 
stirilor din aceă parte a țării, a fost prins în com. Căbeşti din 
jud. Tutova, la o gazdă a sa, de către șefii posturilor de jandarmi 
Arsenie Ionescu şi Zaharia Ene, din compania Putna. Legat de 
mâini şi păzit bine, a fost adus la Focşani, de unde va fi pornit 
la Piatra Neamţu, spre a se face cercetarea isprăvilor lui. După, 
spusa lui, dacă nu l-ar fi prins acum, el avea de gând să treacă 
Prutul în Basarabia. 

Descoperirea unei cetăți romane în jud. Dolj. — In urma unor 
săpături făcute în comuna Răcari din jad. Dolj sau descoperit 
însemnate rămășițe ale unei cetăţi din timpul romanilor. Muzeul 
Naţional din Bucureşti a dat pentru săpături 5.000 de lei, afară 
de ceeace va da direcţia muzeului naţional din Craiova. 

Premii pentru conferințe ținute sătenilor. — Ministerul instruc- 
ţiunii a hotărit să dea 15 premii de câte 100 lei administratorilor 
de plasă, pentru câte 10 conferinţe cari vor fi ţinute sătenilor la 
cercurile culturale. Subiectele vor fi din cele privitoare la explicarea 
legilor. Premiile se vor da după recomandarea ministerului de 
interne. 

Numire în armată. — D-l general Al. Averescu, fost ministru 
de răsboiu, a fost numit şef al marelui stat-major al armatei. 

Nuriri în administraţie. — D. Anton Arion, fost prefect, a 
fost numit inspector general administrativ. D. Scarlat Rosetti, de- 
putat, a fost numit prefect al județului Dorohoiu. 

Congresul agronomilor. — In zilele de 20, 21 şi 22 Noemwrie 
sa ţinut în capitală un congres al agronomilor. In numărul următor 
vom publică o dare de seamă a lucrărilor lui. 


DELA FRAŢI 


Sfinţirea şcoalei din Lugoj (Banat). — In oraşul Lugoj din 
Banat sa clădit un nou local de şcoală cu 9 săli mari, cu 3 camere 
spaţioase şi cu două săli de expoziţiune. 

Noul local s'a sfinţit de către P. S. Sa Episcopul E. Miron Cristea 
al Caransebeşului. 

După săvârșirea sf. Liturgii, P. S. Sa a rostit o cuvântare 

plină de învățături şi sfaturi bune pentru credincioşi. Apoi sa, 
stropit clădirea cu aghiasmă. Serbarea sa încheiat cu zidirea în 
temelie a actului comemorativ a serbării. 

Copiii românilor de peste munți la meserii. — Intr'un număr 
de 8 şeoale de meserii de peste munţi sau găsit înscrişi 2.376 elevi, 
dintre cari 854 sunt români. 1.102 sași şi 420 unguri. 

La Orăştie şi la Sebeş, ei sunt în număr foarte mare, faţă 
de cele 2 naţionalităţi. De pildă la Orăştie sunt 146 elevi români 
şi 16 saş; iar la Sebeş 110 români şi 80 sași. 

Ziarele românești oprite peste munți. — Ziarul Românul din 
Arad, aduce vestea că ziarele din România nu mai au voie să 
treacă granița spre Ungaria. Vestea aceasta ne umple inima de 
durere, căci se întrerupe astfel comunicarea sufletească intre fraţi 
şi fraţi. 

Sfințirea şcoalei din Sighişoara (Ardeal). — In comuna Sighi- 
şuara depe apa Târnavei sa sfinţit zilele trecute noul local «de 
şcoală, care costă 45.000 lei, afară de materialul folosit dela şcoala 
veche. Serbarea s'a încheiat cu o producţiune corală şi teatrală. 


DIN STRĂINĂTATE 


Chestiunea cursului Dunării între România și Bulgaria. — In 
camera bulgară, ministrul comerţului a declarat că Bulgaria trebue 
să ia măsuri ea să facă împăduriri şi alte lucrări, spre a împiedică 
coasta, dunăreană să fie mâncată de apă. 

Fără aceste lucrări, cursul Dunării sar schimbă în paguba 
Bulgariei. 

Primul ministru bulgar, aprobând aceste vederi, laudă silinţele 
României care n'a pregetat să-şi apere coasta dunăreană, spre a 
nu pierde din pământul ţării. 

Războiul italienilor cu turcii. — Italienii au început să-și întindă 
cucerirea înăuntrul provinciilor anexate. Astfel ei au atacat cu trupe 
însemnate poziţiile turceşti din oaza Ainzara, şi au silit pe duşmani 
să se retragă mai înăutru până la marginea pustiului. Trupele 
turco-arabe s'au apărat cu vitejie. Ialieni au luat 8 tunuri, multe 
arme şi muniţiui. 

Italienii au respins şi în alte locuri pe turei. Așă lângă 
Bengazi, grupe tureo-arabe care înaintau spre poziţiile italienilor 
au fost respinse cu focuri de tun. Arabii se pare că se risipesc, 
deși sunt în număr mare. 

Pe apă, italienii au bombardat forturile turce dela Șeicksaid şi 
Moca dela marea Roşie. Se crede că ei vor duce răşboiul contra 
Turciei şi afară de nordul Africei, spre a-şi ajunge scopul. 

Sultanul turcesc a trimis un paşă la Împărăţii Germaniei și 
Austro-Ungariei, cu scrisori în care se plânge împotriva Italiei că 
a cotropit pământ turcesc. Sultanul declară că Turcia ar primi 
pacea, dacă Italia ar recunoaşte suveranitatea Turciei asupra Tri- 
politaniei. 

PAGINA GLUMEATȚTĂ 


PROFESORUL. 


D-nul lanulescu e profesor de ştiinţele natu- 
rale, lucrează foarte mult. Lecţiile lui sunt o plă- 
cere pentru elevi. In camera de lucru are tot felul 
de animale străine împăiate, pe cari le arată şcola- 


rilor. li iubeşte ca adevărat părinte. Şi ei ţin mult 
la dânsul. Până şi cei mai slabi, cari la alte obiecte 
nu ştiu nemic, la el tot învaţă, tot ştiu ce-vă. 
Dar vorba: „Pădure fără uscăluri nu se poale“. 
Mai anul trecut, cu toată osteneala ce şi-a dat, Ivan- 
ciu, băiatul băcanului din colţ, a rămas repetent! 
Când a aflat d-l Ivanciu, a dat năvală la pro- 


fesor acasă, cu rugăminţi, zor nevoie, să-i treacă 
băiatul. 

— Ce lucru mare, d-le profesor, dacă va fi unul 
mai mult în clasa ceealaltă? Ce ai d-ta cu paguba 
mea? Nu ţin de loc ca băiatul să aibă cunoştinţă 
cu fel de fel de dobitoace din lumea asta. 

— Domnule, cu drag, dar nu se poate. N'a des- 
chis gura. Nu e în stare să deosebească uliu de 
găină. 

— Lasă, d-le profesor; dacă vrei, faci. 


Venind cineva, d-l Ivanciu trebui să plece. 

A doua zi se pomeni c'o scrisoare, în care Ivanciu 
îl rugă să nu-l lase, că o să-l mulțumească şi el pe 
domnia-sa ; că pe la patru va veni singur după răs- 
puns. 

Domnul lanulescu, deodată se cam supără de 
îndrăzneala băcanului ; dar, om bun cum eră, gândi: 

„Sărmanul, crede că trăim tot în vreimile, când no- 
tele se dădeau pe plocoane. O să-i dau o spaimă, 
de n'o mai veni a treia oară“ 

Tocmai aveă în magazie “un crocodil împăiat, 


sosit des demineaţă dela gară; îi legă o sfoară de 
capătul fălcei de sus şi o atârnă de-un cuiu, ca de-un 
scripete. 

ki Când zări pe Ivanciu, trase încet sfoara, aşă că 
tocmai când băcanul deschidea uşa, erocodilul căscă 

încet o gură cât o şură, parcă să-l înghiţă cu plo- 
con cu tot. 

— Aoleo!—zbieră d-l Ivanciu şi se cobori pe 
scară, cât ai zice: pis! 

Acasă, chemă pe haimânaua de băiat şi-i zise: 

— Mă, caută de învaţă la dihăniile d-lui Iancu- 
lescu. Nu mă duc la el nici mort. 

— Dar ce-i, tată?— întrebă odorul speriat. 

— Erà să mă mănânce coreodilul! Na! 

Neculcea. 


LICITATIUNI 


In ziua de 1 Decemvrie 1911. orele9!'/2 a. m., se va ţine la Eforie, 
Bulevardul Elisabeta, licitaţie cu oferte închise pentru vânzarea porcilor 
ce Eforia posedă la moşia Casotta, com. Glodeanu-Cârlig jud. Buzeu şi 
anume: 8 scroafe mari din cari 5 fătate cu 13 purcei sugători, un vier, 
35 purcei diferite mărimi şi 4 purcei sugători. 

Vânzarea se face în bloc. 


In ziua de 8 Decemvrie 1911, orele 9!/2 a. m.,se va ţine la Eforia 
Spitalelor Civile din Bucureşti, Bulevardul Elisabeta, licitaţie publică 
cu ofertă închisă, pentru vânzarea spre exploatare a pădurilor mai 
jos notate. 

Judeţul Ialomiţa 

1. Cinci parchete din pădurea Călăraşi-Lichireşti, pendinte de 
comuna Călăraşii-Vechi. Vânzarea se face în bloc. Estimaţia este de lei 
27.315. Garanţia provizorie este de lei 1.500; iar garanţia definitivă va fi 
egală cu jumătatea din valoarea primului parchet, socotit după preţurile 
de adjudecare definitivă. 

2. Două parchete (Arămurile şi Periatu) din pădurea Stelnica, pen- 
dinte de comuna Stelnica. Vânzarea se face în bloc. Estimaţia este de 
lei 5.790. Garanţia provizorie este de lei 1.000; iar garanţia definitivă va 
fi egală cu jumătate din valoarea primului parchet, socotit după preţurile 
de adjudecare definitivă. 

Judeţul Prahova 


3. Cinci parchete din pădurea Pietricica, pendinte de comuna 
Predeal. Vânzarea se face pe hectar. Estimaţia este de lei lei 850 hectarul. 
Garanţia provizorie va fi de lei 4.000; iar garanţia definitivă va fi egală 
cu jumătate din valoarea primului parchet, socotit după preţurile de 
adjudecare definitivă. 

Judeţul Argeş 

4. Trei parchete din pădurea Lunca-Mârghia, pendinte de comuna 
Mârghia. Vânzarea se face pe hectar. Estimaţia este de lei 1.11 6 hectarul. 
Garanţia provizorie este de lei 4.000; iar garanţia definitivă va fi egală 
cu jumătate din valoarea primului parchet, socotit după preţurile de 
adjudecare definitivă. 

Supra oferte şi oferte condiţionale, nu se primesc. Condiţiunile 
speciale pentru aceste păduri se pot vedea la Serviciul Domenial al 

foriei (Biroul Silvic), în toate zilele de lucru, între orele 11 a. m. şi 
| p. m.; iar condiţiunile generale sunt publicate în „Monitorul Oficial“ 
No. 108 din 1906, Art. 72—83 din legea contabilităţii generale a Statului 
sunt aplicabile. 

AL 


I. P. SFINȚITULUI MITROPOLIT PIMEN AL MOLDOVEI 


CATRE PREOTI 


Prea cucernice părinte protopop, 


Una din cele mai însemnate şi mai frumoase lucrări ce 
s'ar puteă alcătui de preoţii cu diplomă academică-teologică 
sau de capacitate seminarială şi prin care ar dovedi că au o 
bună pregătire pentru luminarea poporului, este „Monografia 
satului“ dacă e la ţară, sau „Monografia parohiei“ dacă e 
la oraş. 

Și cum în Moldova, prin trecutul ei slăvit, mai toate 
satele şi oraşele au istoria lor însemnată prin viaţa şi hăr- 
nicia moldovenilor, cu credinţă tare, cu moravuri curate, cu 
vitejie cunoscută, cu aşezăminte religioase de binefacere, 
culturale, economice şi sociale, cu bogate şi strălucite mănăstiri, 
toate ştiinţele asupra lor, adunate la un loc de preotul satu- 
lui, va da un material foarte bogat, din care se vor alcătui 

cele mai frumoase şi mai interesante monografii din ţara 
noastră. 

Pe lângă acestea, discuţiunile urmate în conferințele pas- 
torale, la care zilele trecute preoţii noştri s'au întrunit pentru 
a treia oară, ca şi cele din cercurile culturale preoțești, vor 
înlesni pe preot la îndeplinirea unor aşă lucrări. Aceasta se 
dovedeşte prin faptul că dela o vreme încoace, unii din preoţi 
sau deosebit de ceilalţi prin așă lucrări şi alte îndeletniciri 
pastorale, de aceca şi sunt socotiți de Noi ca cei mai destoi- 
nici şi fac cinste preoţimei noastre. Căci cu drept vorbind: 
prin ce, altceva, preotul de sat sau de oraş, s'ar face vrednic 
Şi ar avea dreptul să aştepte stima şi consideraţia păstoriților 
lui, ca şi pentru o mai bună răsplată dela Stat, decât lucrând 
fără preget pentru răspândirea luminei şi pentru gonirea întu- 
nericului! 

A povesti sătenilor istoria satului lor din timpurile cele 
mai vechi și cu toate împrejurările grele ale trecutului; a le 
arătă cine au fost, şi cum au trăit moșii şi strămoşii lor; a 
pune în legătură sufletească generaţia de azi, cu bătrânii de 
demult, cari dorm somnul veciniciei, aceasta însemnează a 
stabili cea mai strânsă şi sfântă unire duhovnicească a celor 
de azi cu cei de demult, de un neam şi de o lege cu noi. 

Toţi aşteaptă dela preotul învăţat de acum, o muncă mai 
pricepută pentru luminarea poporului; căci el — preotul — 
trebue să pregătească pre popor spre a fi gata să întâmpine 
cerinţele zilei, oricât de grele ar fi ele. 

Ţara face sacrificii pentru Biserică şi cler ca şi pentru 
Şcoală şi învăţător şi deci, cu tot dreptul aşteaptă să iasă 
fructe binefăcătoare 'din munca lor. Azi, nu mai e iertat ca în 
țara românească să fie român care să nu-şi cunoască de-aproape 
neamul şi să nu priceapă idealul către care să tindă, prin o 
viaţă mai ridicată, sufletește şi economicește. 

Preotul şi învățătorul; fiecare în parte, şi amândoi înto- 
vărăşiţi, trebue să priceapă că au o frumoasă chemare și să 
muncească cu drag pentru ea şi pentru desăvârşirea ei. 

Este adevărat că pe alocurea — deşi cam puţine — să vede 
"o muncă pacinică și pe întrecute între preoţii şi învățătorii 
nostri, de a scoate satele din întunerec şi a le îmbrăcâ cu lua- 
mina, dar, din nenorocire cazurile sunt cam rari. | 


Prea cucernice părinte protopop, 


Știu dorința ce aveţi de a munci ṣi cunosc strădania ce 
depuneţi de a îndemnă pe preoţi la împlinirea frumoasei lor 
„“chemări. Ştiu deasemenea că din mila lui Dumnezeu preoţii 
„cei buni şi harnici: sau înmulţit şi fructul muncei lor. a: în- 
ceput 'a se vedea, totuși e mult de lucru și ţara cu tbt 
dreptul așteaptă. dela noi. l dit ee Ari 

Puneţi în vederea tutulor preoţilor şi mai ales a celor cu 

titluri şcolare, ca fără preget şi cu stăruinţă să cerceteze și 
să strângă dela bătrâni toate ştirile privitoare la intemeierea 
şi formarea satelor cu aşezămintele lor, ca şi a celuilalt ma- 
terial, pe care-l va adună, fie din tradiţii, fie din izvoare 
scrise, ca: pisanii. cărţi bisericeşti, cruci, hrisoave şi din orice 
izvor vrednic de credinţă şi de-aproape controlat. 

Am nădejdea că toţi preoţii de oraşe şi de sate, mai ales 
cei tineri, vor îngriji cu stăruinţă ca să înceapă alcătuirea de 
monografii. In schimb, cu mândrie vom vedea preoțimea Mol- 
dovei de sus, în fruntea colegilor lor şi cu plăcere vom da 
premii pentru cele mai bune monografii şi pe temeiul acestor 
lucrări, vom acordă semne de distincţiune şi înaintarea la pa- 
rohii mai bune decât acelea ce le au, căci „vrednic e lucră- 
torul de plata lui“. 

Impărtășindu-vă binecuvântarea Noastră arhipastorală, rog 
pe Dumnezeu pentru sănătatea iubiţilor noştri preoţi şi a păs- 
toriţilor lor. 

PIMEN. 


Câteva zile prin Bucovina 


15 Julie 1911. 


Nu ştiu dacă există vreo categorie de funcţionari, care 
să simtă mai mult nevoe de vacanţă şi care s'o guste mai bine 
ca învățătorii, de toate gradele. 

După o muncă încordată de zece luni, respiri adânc uşu- 
rat și liber, gândind că ai înainte două luni de odihnă, de re- 
creaţie sufletească cari te vor despăgubi de toată truda de 
peste an. 

Şi acum te munceşti cu gândul ce să faci, cum să-ţi între- 
buinţezi vremea ca să poţi profită cât mai mult de toate ayan- 
tagiile acestui binecuvântat interval de timp. 

Cum recreaţia sufletească se impune înainte de toate, 
iată-ne plecaţi să vedem şi să cunoaştem una din dragele ţări 
surori ale cărei fiice şi feciori ne-au făcut cinstea să ne vizi- 
teze acum o lună. 

Mergem să le ducem salutările calde, bătăile puternice ale 
inimilor surori, cari trăese din aceleaşi iluzii, cu aceleaşi aspi- 
raţii ca şi ei. In drum, satele râzâtoare şi înverzite trimiteau 
fraţilor salutări prietenoase; flăcăi şi fete din secerişuri plecau 
capul sub arşiţa încropită şi părea că ne trimit un gând de 
dor, să vi-l aducem cu noi; holde verzi şi aurii îşi undoiau lin 

bogăţia spicelor și aspirau parcă din pieptul arzător, al pă- 
mântului urări de slavă pe cari vântul vi le aduce în freamăte 
uşoare. Şi Bistriţa, potolită acum, în cursul ei smerit şi liniștit 
vine par'că să-și ceară iertare de gluma uricioasă ce şi-a per- 
mis a face unora dintre voi. lar parfumul fâneţelor abiă co- 
site, trimite prin aroma dulce a florilor, toate darurile hărăzite 
lor de mândrele zâne, vouă dragii noştrii şi iar vouă, ca să vă 
despăgubească pe voi de amarul despărțirii şi să ne mângâe 
pe noi de durerea că vam pierdut.— Uite şi dulcea Moldovă! 
In uudele ei limpezi, albastre a rămas parcă cevă din cerul 
vostru care s'a oglindit în ea pe toată întinderea frumoasei 
voastre grădini. Uitându-ne în adâncul ei, ni se pare că zărim 
chipuri dragi; în murmurul ei lin sunt șoaptele, cântecile şi 
doruri!e ce s'a deprins a îngână de pe la voi. Ea le duce dea- 
lungul ţării Moldovii şi le spune tuturor celor ce stau să o 
asculte, tniuror celor ce ştiu să citească în chipul ei curat. In 
lunea Virccștilor răsună aceleași melodioase cânturi de păsă- 
rele, ce an deiectat cu farmecul lor, pe iubitul nostru bard V. 
Alecsandri care v'a cântat atât de duios şi expresiv pe voi în 
nemnritoarele lui versuri : „Dulce Bucovină“ 

La ora 5, trecem hotarul : „brâu de lacrimi ce vă 'ncon- 
joară ţara“, vorba poetului Rotică. Şi drept a zis el; căci abiă: 
zăreşte printre lacrimi acel ce pentru prima oară calcă pă- 
mântul acesta sfânt. Cu intenţia de a vedeă regiunile cele 
mai frumoase între frumoase, luăm de la Hatna, drumul spre 
munţi, urmând pitoreasca vale a Moldovei. La Gurahuinorului 
ne oprim spre a salută familia Pr. G. un distins prelat, direc- 
torul foaiei bisericeşti „Viitorul“. Ca un vis trec orele petrecute 
în societatea acestor fraţi aleşi, unde avem prilejul a află 
multe şi interesante lucruri privitoare la starea economică şi 
culturală a fraţilor din Bucovina, şi a cercetă o bogată colec- 
ție de reviste, semn că pe lângă însuşirile unei desăvârşite 
gospodine, doamna şi stăpâna casei e înzestrată şi cu gustul 
ales de a se instrui şi a fi în curent cu toate nontăţile ce apar 
în diferite genuri de scrieri. 

Cooperativa de consum pusă sub înţeleapta conducere 
a Pr. G. e o înjghebare economică cu un capital destul de fru- 
mos şi care graţie cinstei şi abnegaţiei cu care e administrată 
poate privi cu linişte în viitor, măcar că elementul românese 
e în minoritate în Gurahumorului. 

De aci, drumul spre munți se îngustează din ce în ce. 

Codrii îşi deschid, puţin adâncurile lăsând să se întrevadă în 
stânga drumului, un cuib retras de cucernicie, M-rea Voroneţ 
unde odihnesc rămăşiţele înţeleptului sfătuitor al lui Ştefan 
cel Mare, Daniil Sihastru. Carpaţii Bucovinei încep a-și arătă 
coamele trufaşe iar la poalele lor păduri mirositoare de brazi 
cu tainice şi mândre poene își aştern frumuseţea lor neasemă- 
nată, ca să desfete ochiul uimit ce priveşte cu nesat comorile 
de frumuseți neperitoare cu cari natura a înzestrat acest col- 
țişor de raiu. In dreapta drumului se pot vedeă urmele unui 
pod peste apa Moldovei de pe vremea când Bucovina apar- 
ținea Moldovei. Lângă vamă, în cadrul câtorvă pomi pletoşi 
se ridică o piatră istorică cu o inscripție românească : „Stâlpul 
lui Vodă“, aşezat aci în amintirea unei lupte ce a avut-o Raco- 
viţă, Domnul Moldovei cu leşii pe câmpia de lângă Vama. 

Vama e un sat vechiu românese. Pe vremea lui Alex. 
cel Bun a fost dăruită satului moșia Moldoviţa. Azi această 
moşie aparţine fondului religionar greco-oriental, iar Vama 
satul vechiu şi istorie pare a fi devenit o Palestină în mi- 
niatură. 

Când te apropii de Câmpulung răsare din masivul pu- 
termic al munţilor, Rarăul frate cu mândrul nostru Ceahlău. 

Societatea turiştilor din Bucovina a întrebuințat o sumă 
destul de însemnată pentru tăierea unui drum, pe care poţi 
urcă muntele cu mare ușurință. După ce trecem şi podul Bu- 
cătarului unde se zice că eră popasul obișnuit a celor ce veniau 
din Țara de jos, ajungem în fine la Câmpulung. 

Colegi şi prieteni dragi ne așteaptă. E greu să redau în- 
trun tablou fidel mulţimea şi varietatea impresiunilor şi a 
cunoștințelor ce am căpătat în cadrul acesta ideal de armonie 
şi înfrățire. Am admirat râvna şi dragostea cu care dascălii 
își pun tot entuziasmul şi toată puterea lor de muncă în ser- 
viciul şeoalei și al neamului, căutând a deşteptă şi întreţine 
flacăra credinţei şi a conştiinţei naţionale în sufletele ce au 
rămas neîntunecate încă de negura străinismului. Imi închipui 
la ce ideal de caractere se pune temelie în şcoală sub influenţa 
educativă a unor firi atât de blânde şi de duioase cu atât de 
delicate și nobile însuşiri sufleteşti; totuşi energice şi neobo- 
site la muncă. 

Ce influenţă adâncă şi covârșitoare au în sânul familiei, 
în instituţiile ce prezidează și în societate, firi înzestrate cu 
vederi largi, cu o dragoste puternică de neam, cu virtuţi rari 

şi alese în ce priveşte educaţia şi exemplul în familie, cu un 
spirit şi o isteţime care fac să iradieze în jurul lor numai căl- 
dură şi voioşie. 

Cu aşă tovarăşe de vieaţă şi de muncă, nu e de mirare că 
poţi suportă, fără a te resimţi prea mult, zile nenumărate de 
muncă încordată şi istovitoare; nu e de mirare că poţi suferi 
deziluzii acolo unde ai pus o mai mare râvnă la lucru; şi că 
poţi îndură nemulțumiri chiar din partea acelor pentru cari 
te jertfeşti; căci ştii bine că în orice împrejurare grea, vei 
găsi un sprijin, un reconfortant şi un stimulent alături de 
tine, care te va înţelege, te va încurajă şi te va despăguhi de 
toate durerile morale ce ai încercă. 

Influenţa sănătoasă ce se exercită în familie, se mani- 
festă, în felul cum se prezintă, în calităţile cu cari sunt in- 
zestrați şi în deprinderile acelor ce fac podoaba şi mândria 
părinţilor. Aşă am avut prilejul de a cunoaşte fete cari îţi im- 
pun respect şi admiraţie prin felul cum se prezintă, în cadrul 
de modestie, de sfiiciune şi de seriozitate care prinde atât de 
bine vârstei lor și care contrastează puternic cu felul de a fi 
şi de a se prezentă, şi cu aerul de a şti toate a multora dintre 
fetele noastre, chiar din cele ce se pretind mai bine educate. 
De acestea şi încă alte multe impresii am cules în intervalul 
celor vreo patru zile cât am avut plăcerea de a sta între vred- 
nicii fraţi şi colegi din Câmpulung. 

Din cauza timpului nefavorabil m'am prea avut posibi- 
litatea să vizităm încântătoarele împrejurimi ale acestui cen- 
tru curat românesc. 

In fruntea administraţiei acestui oraș precum şi a ma- 
jorităţii comunelor din districtul Câmpulung se află români. 
In schimb toate profesiunile libere sunt în mâna streinilor. 
Vezi bunăoară advocaţi, medici, magistrați numai streini; ma- 
Joritatea evrei. Românii au însă preoţi cari îşi înţeleg pe deplin 
inalta lor misiune. In Câmpulung am avut ocazia de a cu- 
noaşte un pastor model; unul din cei mai vrednici şi mai neo- 
bosiţi luptători şi apărători ai credinţei, a datinelor şi obi- 
ceiurilor şi mai ales a portului naţional, Dr. Luţia. Când pă- 
trunzi în biserică într'o zi de sărbătoare rămâi uimit de splen- 
doarea tabloului ce ţi se înfăţişează. Vezi o mare de capete, îm- 
podobite cu frumoase ștergare albe ca zăpada, iar mai în faţă 
bărbaţii deasemeni îmbrăcaţi în haine de sărbătoare de o al- 
beaţă strălucitoare. Tot albe sunt şi bondiţele ce poartă peste 

cămeşi, şi fără flori, ca şi cămeșşile, numai cu prim (blană de 
miel) negru, îngust pe margine, ceeace dă o nuanţă de doliu 
îmbrăcămintei lor. Haina de sărbătoare a femeilor e catrința 
şi vămeşa împodobită cu frumoase motive naţionale. Bărbaţii 
poartă plete; privindu-le chipul energic, inteligent şi hotărît, 
nu te poţi opri de a admiră în ei pe vrednicii urmaşi ai plăe- 
şilor lui Ştefan. — Numărul mare al credincioşilor, curăţenia 
strălucitoare a hainelor, care pare că resfrânge pe aceea a su- 
fletelor, aerul concentrat şi cucernie cu care ascultă slujba 
bisericească şi cuvântările înțelepte şi pline de frumoase pilde 
şi învățături morale ale preotului, ne arată cât de întinsă, de 
înţeleasă şi de rodnică e activitatea acestui vrednic pastor su- 
fletese. Corul de pluguri de o armonie perfectă în care se dis- 
tingeă o admirabilă voce de tenor înfrumuseţează încă şi mai 
mult serviciul divin. 

Deşi oraş mic, Câmpulungul are un gimnaziu de stat, o 
şcoală de meserii, în care se lucrează felurite obiecte în lemn 
şi foarte frumoase mobile în stil românesc; două școli de 
băeţi cu câte 6 clase şi o şcoală de fete deasemeni cu 6 clase, 
Controlul învățământului pentru şcolile primare în districtul 
întreg, este în seama D-lui Inspector şcolar Dem. Teleagă des- 
pre a cărui activitate rodnică şi inteligentă şi despre modul 
colegial cum exercită controlul, povestesc cu drag toţi das- 
călii din districtul Câmpulung. 

Spre cinstea corpului didactice din această localitate tre- 
bue să menţionez că Cercul didactic e perfect organizat şi 
întreţinut şi e alimentat cu toate revistele românești din regat, 
Ardeal şi Bucovina cu foarte multe ziare românești, ziare şi 
reviste streine. 

Prinzând câtevă ore de timp frumos, vizităm în preajma 
orașului „Deea“ staţie climuterică unde vine multă lume pen- 
tru aerul sănătos şi mirositor de brad şi unde se află şi o pri- 
mitivă instalaţie de băi de cetină. Cu mult regret trebue să 
renunţăm la o excursie pe Rarău din cauza timpului netavo- 
rabil. Ne despăgubim, petrecându-ne orele din preziua ple- 
cării în farmecul unei intimităţi vesele în mijlocul colegilor 
şi a prietenilor, despre cari păstrăm cele mai frumoase amin- 
tiri şi pe cari îi admirăm pentru energia şi dragostea lor de 
muncă pe terenul cultural şi economic şi pentru ardoarea cu 
cara ţin să-şi păstreze curate, limba, portul şi naționalitatea. Şi 
nu e deloc uşor acest lucru în noianul străinismului care-aproa- 

aproape îi copleşeşte. Ce păcat, că nu pot da din prisosul lor 
de energie multora care,—cu destulă părere de rău am constatat 
— că au multă nevoe de ea. Căci, dacă am avut norocul să cu- 
noaştem fraţi, în sufletul cărora domneşte puternică şi in- 
tensă dragostea de neam și conştiinţa naţională, apoi am mai 
avut prilejul să vedem și români cu totul înstreinaţi prin 
alianţa cu familii streine, germane ori rutene. Se consideră 
ca foarte mare meritul pentru o streină când a ajuns să sub- 
juge un român şi să-l decidă a o luă în căsătorie. Se ştie di- 
nainte că acel individ nu mai comptează ca român; e o forţă 
perdută pentru cauza neamului. In cazul cel mai bun, un 
indiferent. 

Prin deprinderea de a vorbi exclusiv limba acelora cu 
cari s'a aliat, se desobicinueşte cu totul de limba lui. — Copiii 
acestora în majoritatea cazurilor nu vorbese de loc ori foarte 
stâlcit românește. Totuşi se zice că aceştia sunt români. Ce 
fel de români? Ce sentimente româneşti vor fi având vlăsta- 
rele acestor încrucişări de neamuri? Viitorul ne va spune. 

Am călătorit dela Câmpulung la Cernăuţi împreună cu o 
familie de felul acesta. Şi ne-ar fi fost atât de drag a mai co- 
munică cu fraţi, după despărţirea nespus de dureroasă dela 
Capusatului, când în ultima strângere de mână, în ultima pri- 
vire, ne-am spus toată grija, toată durerea și toată jalea unei 
stări de lucruri ireparabile! 

Ne-ar fi fost atât de drag a mai vorbi de cei rămaşi în 
nrmă şi de alţii şi de atâtea lucruri ce ne interesau în cel mai 
înalt grad! Dar... n'am avut cu cine. N'am auzit rostindu-se 
nici o vorbă românească în familia acelui român. Până şi des- 
mierdările ce adresă unui copilaş de câtevă luni, românul ace- 
sta le rosteă tot în limbă străină! Primele vorbe de dragoste 
şi de duioşie, acel pui de român le-a auzit şi se va deprinde a 
le îngână într'o limbă străină. Așă dar din leagăn se prefac şi 
se denaturează sentimentele, cari ar trebui deşteptate, cultivate 
şi întreţinute cu ultima energie. Şi cine face lucrul acesta? 
Românul singur. Bine, eşti obligat în şcoli să primeşti instruc- 
ţia într'o limbă străină. Dar în casă, cine te obligă să vorbeşti 
mai degrabă o limbă străină decât limba ta? Cine te obligă să 
pui în gura copilului tău încă din leagăn vorbe streine în loc 
de dulci şi armonioase vorbe româneşti? Tu singur desăvâr- 
şeşti opera de desnaţionalizare condusă cu atâta fineţe de 
dușmanii tăi. Ar trebui să se ţie socoteală de lucrul acesta, 

mai ales că norma de pe care se alcătuese statisticile şi recen- 
sământul — cari decid drepturile, — e tocmai limba de con- 
versaţie. 

Mi-am înăbuşit în suflet revolta zădarnică şi amarul îm- 
potriva unor astfel de stări de lucruri. Admirabilele priveliști 
ce ni se desfăşoară sub ochi, ne împrăștie pentru moment gân- 
durile triste. Codri, păduri, poene, izvoare se perindează în 
faţa noastră cu frumuseţile lor tainice şi atrăgătoare. In mij- 
locul unor poene, un brad îndoit de furtună. Simbolul româ- 
nului plecat sub povara străinismului. Cu cât seoborîm valea 
şi ajungem la capătul regiunei dealurilor cu atât zarea se lăr- 
geşte şi permite ochiului să cuprindă toată varietatea boga- 
telor şi splendidelor frumuseți a regiunei şesurilor din 
minunata Bucovină. Sate mari şi bogate oferă privirei spre 
admirare o curăţenie şi o ordine exemplară; lanuri întinse 
aurii îți arată cât de bogat şi de mănos e pământul acestei 
tări şi cu câtă hărnicie ,pricepere şi chibzuinţă e cultivat. 
Râuri limpezi ce şerpuese printre câmpii îmbălsămate şi få- 
neţe mirositoare, oglindesc în luciul undelor seninul acestui 
cer fericit și răspândesc cu prisosinţă răcoarea lor binefă- 
cătoare, care dă mană holdelor şi câmpiilor. 

Cu astfel de impresii și de gândiri ne apropiem de inima 
Bucovinei, de Cernăuţi. 

Oraşul e cevă mai mare ca Iaşul nostru, cu mult mai 
frumos însă; şi este aşezat deasupra şi pe coasta unui platou 
ce domină valea Prutului. Cea mai frumoasă vedere din oraş, 
o ai dela „Vila Transilvania“ unde întradevăr că nu ştii ce 
să admiri mai mult: încântătorul tablou ce-ţi oferă splendida 
Vale a Prutului, ori interiorul unde respiră bunătatea, duio- 
şia, o neîntrecută delicateţe de simţire, un spirit și un gust dis- 
tins şi original cari te fac să gândești ca și stăpânul că : „dacă 
Dumnezeu a dat omului ochi şi pricepere ca să admire şi să înţe- 
leagă lucrurile, pentru ce oare nu i-a dat şi putinţa de a le 
descrie după cum se cuvine? căci atunci mulţumirea ce ne pro- 
cură unele impresii s'ar puteă comunică tuturor acelora ce 
simțesc la fel“. — Dorind a cunoaşte câtevă din instituţiile 
şi clădirile frumoase ale acestui oraş, începem prin a vizită 
„Palatul naţional“, cel mai frumos edificiu românesc, care 
se poate numi locul de întâlnire a românilor din Bucovina. E 
situat pe piaţa principală şi are cea mai frumoasă grădină- 
restaurant din Cernăuţi. Apartamentele de jos ale palatului au 

fost arendate multă vreme la streini, iar de vre-un an „Cen- 
trala însoţirilor române“ împreună cu „Prăvăliu românească“ 
le luară ele în arendă şi instalară un frumos restaurant cu 
confort modern. Tot în apartamentele de jos se află „Prâăvă- 
lia românească“ un frizer român şi Tipografia românească, 
unde se tipăresc toate cărţile, revistele şi gazetele româneşti. 

In etajul I sunt instituţiile financiare : 1) „Centrala în- 
soțirilor române“ (un fel de Casă Centrală a băncilor popu- 
lare) care are împărţite peste 4 milioane cor. între băncile 
populare. Afară de aceasta, a cumpărat moşii şi le-a împărţit 
în loturi la ţărani; întreţine o moară, care alimentează res- 
taurantul şi prăvălia românească, şi patronează afacerile ce- 
lor mai întinse şi mai renumite fabrice de cherestea din Bu- 
covina. In afară de această instituţie mai este „Insoţirea de 
economie şi credit“ şi „Insoţirea de economie şi credit pentru 
Cernăuţi şi suburbii.“ 

Tot în etajul 1 se află sediul societăţei academice „Dacia“ 
care a condus în 1906 un număr de vreo 3000 Bucovineni la ex- 
bări ale Ligei Culturale, un număr de peste 1000 ţărani, stu- 
bări ale Ligei Culturale, un număr de peste 1000 ţărani stu- 
“denţi şi areaşi bucovineni. Acest admirabil grup a provocat 
admiraţia tuturor atât prin felul cum sau prezentat, cât mai 
ales prin raporturile frumoase dintre studenţii conducători şi 
ţărani, cari — graţie felului inteligent cum au ştiut să se achite 
bravii lor conducător de îndatorirea ce şi-au luat-o, lucru care 
le face cea mai mare onoare—au făcut într'adevăr o excursiune 
profitabilă, care le va fi lăsat în suflet impresiuni adânci, ne- 
şterse; impresiuni de acele cari-ţi umplu şi-ţi luminează toată 
vieaţa. 

In etajul al Il-lea se află societatea corală „Armonia“ 
şi societatea academică „Junimea“, ai cărei membri, vreo 80 
la număr, muncesc cu o dragoste și o râvnă demne de admi- 
rat, pentru propăşirea societăţii. In sala de lectură, pe o 
masă întinsă vedem foarte ordonat aşezate vreo 40 gazete, ma- 
Joritatea româneşti; apoi în dulapurile bibliotecii, numeroase 
volume din toate genurile de scrieri și o bogată colecţie de re- 
viste: «Neamul românesc», «Vieaţa românească», «Semănăto- 
rul», «Revista idealistă», «Albina», «Facla», etc. In grădina din 
incinta palatului o orchestră românească te desfată cu cele 
mai frumoase arii; şi în serile frumoase de vară aci este 
locul de întâlnire al fraţilor, unde la sunetele duioaselor note 

ale doinei, trăesc clipe senine uitându-și amarurile și vitregia 
soartei. 


Graţie bunăvoinţei D-lui Actuar consistorial Nesciuc, 
putem vizită reşedinţa Mitropolitului, o clădire monumentală 
zidită pe la 1864, după planul arhitectului ceh Hlavea pe timpul 
episcopului Evghente Hacman ce se află în grațiile Coroanei. 
Clădirea numai a costat fondului religionar 2. milioane. Un 
pare minunat şi întreţinut cu o grijă deosebită înconjoară 
clădirea. 

In stânga intrării e facultatea de Teologie, capela şi in- 
ternatul Facultăţii. In dreapta e şcoala de cântăreţi bisericeşti 
— un palat — unde studiile și cântările se predau de cei mat 
aleşi maiștri. În faţa Intrării, la capătul unei alei frumoase 
şi largi e palatul de reşedinţă a I. P. S. S. Mitropolitului Vla- 
dimir de Repta, episcop al Cernăuţului și Mitropolit al Buco- 
vinei. 

In aripa stângă a clădirei se află cabinetul de lucru al 
Mitropolitului, o sală splendidă pe ai cărei păreţi se văd: în 
faţă tabloul lui Prantz-Iosef la vârsta de 24 ani, tablou dă- 
ruit Mitropoliei de preotesele văduve din cea dintâiu rată a 
pensiei căpătate prin intervenţia lui. In dreapta acestui 
tablou e portretul lui Stefan cel Mare, reprezentat în picioare 
şi în mărime naturală. In stânga portretele lui Alex. cel 
Bun, Veniamin Castachi, ş. a. Alături de cabinetul Mitropo- 
litului e al Actuarului Cousistorial, unde după numărul for- 
midabil de lucrări se poate deduce munca neobosită şi întinsa 
activitate ce desfăşoară acest model de funcţionar — sufletul 
cousistoriului. f 

De aci, se trece în sala de ședințe a Consistoriului, care 
are o înfăţişare foarte severă; se pare că în atmosfera ei pla- 


nează gravitatea chestiilor vitale — pentru interesul nea- 
mului — ce se desbat aci. De jur împrejurul sălii, răsar din 


cadre aurite chipurile episcopilor pe cari i-a avut Bucovina dela 
alipirea ci la Austria: Daniil Vlahovici, Mitropolit Isara 
Bălăşescu, Mitropolit Vladimir de Repta, Episcop Evghenie 
Hacman de pe timpul lui Şaguna, şi Dositeiu de pe timpul 
când Bucovina aparţinea Moldovei. Alături de această sală, 
e sala de congres, destinată pentru congresul laicilor şi al cle- 
ricilor, de pe ale cărei estrade măreţe, n'a răsunat încă niciun 
glas. Păreţii în alabastru şi coloane superbe de marmoră în- 

făţişează multe tablouri interesante, aşă : 1) „Increştinarea 
Daciei Traiane“ în care, e foarte caracteristic un chip de 
Dac. 2) „Inființarea Mitropoliei Sucevei: (momentul când 
Alex. cel Bun dă decretul Mitropolitului 'Teochtist, Mitro- 
politul care la uns şi pe Ştefan cel Mare, Domn). 3) „Alex. 
cel Bun instalează pe Episcopul de Rădăuți“; redat momentul 
când îi înmânează cârja. 4) E admirabil redată „Legenda 
M-rei Putna“, când Ştefan cel Mare a nemerit cu săgeata, pal- 
tinul în jurul căruia sa clădit M-rea Putna. 5) „Sinodul dela 
Niceia“ în care tablou se poate observă o foarte frumoasă per- 
speetivă. 6) „Mitropolitul Varlaam rupe catehismul Calvin în 
fața lui Vasile Lupu“. Figura marelui prelat e superbă de 
indignare. Am privit mult tabloul care înfăţişează jurămân- 
tul de credință a Bucovinenilor — în frunte cu Mitropolitul 
Dosofteiu — către Austria. Jurământ de bună voe! totuşi, 
n'am înţeles rostul unui şir de soldaţi armaţi, care reiese foarte 
desluşit pe fondul tabloului. Desigur că a figurat la acea 
Solemnitate şi puterea armată, dar cum se zice că tabloul 
înfăţişează jurământul de bună voe, pare ceva cam nepotrivită 
apariţia aceasta a soldaţilor înarmaţi în tablou. 

Din această sală a consiliului se trece în sala de recepţie 
împărătească, ai cărei păreţi sunt împodobiţi cu purpură şi cu 
portretele împăraţilor Austriei dela alipirea Bucovinei la Aus- 
tria. O altă sală de recepţie a prelaţilor, de asemenea elegantă 
şi împodobită cu portretele Mitropoliţilor, apoi Biblioteca par- 
ticulară a Mitropolitului, care cuprinde cele mai alese opere 
din toate genurile de scrieri şi care ne arată erudiţia adâncă 
a propietarului ei I. P. S. S. Mitrop. Vladimir de Repta, a 
cărui înţelepciune, bunătate şi spirit de dreptate la făcut să 
fie înconjurat de dragostea şi veneraţia tuturor. 

Tot în Cernăuţi am avut prilejul a vedea un frumos ma- 
gazin prin care se desfac produsele şcolilor de meserii, fru- 
moase obiecte de industrie şi artă naţională, ţesături, mobile, 
etc, cu cari-şi împodobese interiorul delicaţi amatori, dove- 
dind fineţe aleasă de gust şi de simţire. Păcat că preţul ridi- 
cat nu permite decât favoriţilor soartei distinsă plăcere de 
a-şi împodobi cadrul vieţii intime, după cerinţi isvorite din 
puternice sentimente pentru tot ce e curat românesc. 

Vizitând splendidele împrejurimi şi cartierele cele mai 
de seamă observăm în trecăt: Şcoala de agricultură, o fru- 
moasă clădire, a cărei exterior e împodobit cu numeroase 

figuri simbolice; apoi şcoala de institutoare, Universitatea, 
Şcoala reală, ste. La cimitir vedem mormântul lui Aron Pum- 
nul. Locul de cinste pe care-l ocupă mormântul, precum şi în- 
grijirea deosebită şi atenţia ce i se dă, dovedesc cu prisosinţă 
sentimentele alese, ale acelora ce au primit cu braţele deschise 
pe fugarul, urmărit de urgia Ungurilor, — sufletul adunării 
naţionale de pe Câmpul Libertăţii, şi deşteptătorul Bucovinei. 
Şi pentru a-l mângâiă de dorul dragilor săi elevi de la Blaj, 
i-au încredinţat pe acei ai liceului din Cernăuţi să-i lumineze, 
să-i trezească la o nouă vieaţă şi să le insufle dragostea de nea- 
mul pentru care el a muncit cu atâta ardoare, pentru care s'a 
jertfit. Te ating până la suflet monumentele şi dedicaţiile 
cu alâne înţeles ale familiilor Hurmuzache, profesor Găină, 
vrednicul şi mult regretatul luptător al ideei românești, şi mai 
aies a familiei Nesciue, — o poemă a durerii, — în care stără- 
măturile de granit reunite într'o formă bizară şi originală 
spun multe adevăruri dureroase, sub influenţa cărora sa ză- 
mislit planul acelui monument. 

Cu numeroase şi variate impresiuni adâne întipărite în 
suflet, plecăm din pitoreseu Cernăuţi, inima Bucovinei, şi 
luăm prin Rădăuţi drumul spre M-rea Putna. 

Un tior cucernie ne cuprinde de cum pășim pragul mo- 
nastirei, ni se cutremură sufletul la gândul că ne apropiem de 
mormântul celui mai mare erou al neamului nostru! Cu o 
bunătate părintească și cu o deosebită amabilitate suntem 
întâmpinați de stareţul monastirei P. S. S. Arhimandritul 
Theofil Patraş. La vecernie pătrundem însfârşit în interiorul 
bisericii unde se află mormântul lui Stefan cel Mare. Nu 
voiu uită niciodată aceea ce am simţit în momentul când m'am 
apropiat de el. - 

E neînchipuit de puternică influența ce exercită asupra 
sufletului, arătarea — sublimă în simplicitatea ei — a locului 
unde odihnesc rămăşiţele pământeşti ale Marelui Voevod. 

Cu sfinţenie ne-am plecat genuchii, şi am înălţat din 
adâncul inimilor o rugă fierbinte umbrei Marelui Ştefan, să 
trimită suflare de energie urmaşilor de pe plaiurile Buco- 
vinei, ca să poată duce lupta grea pentru a-și apără curăţia 
credinţei, a graiului, şi a datinelor strămoşeşti. 

Mormântul e coprins întrun frumos cadru de lemn lus- 
truit şi închis cu sticlă. Deasupra acestui cadru se înalță fal- 
nic tricolorul român. Epitafe şi daruri simbolice împodobese 

mormântul; iar în jurul lui ca o aureolă stau tablouri lucrate 
de mâinele Domniţelor de pe atunci. Casuturi în fir de aur, în 
cari ele îşi vor fi ţesut dorinţe şi gândiri înalte pentru gloria 
şi viitorul ţării; gânduri tremurătoare de grijă și neliniște 
pentru vieaţa de necurmate lupte a Marelui Domn; căutări 
de bucurie, imnuri de recunoștință ori de câte ori Viteazul se 
întorcea biruitor din luptă. Din negura veacurilor şi până 
azi, ele stau, înegrite de fum şi de vreme, mărturie vie a unor 
virtuţi sublime ce incadrează cu frumuseţea lor mormântul 
aceluia, căruia i-au fost închinate gânduri îngrijorate și du- 
ioase de mamă, gânduri dornice şi iubitoare de soţie, speran- 
tele şi recunoştinţa sfetnicilor înţelepţi şi a ţării. 

Cu deosebită bunăvoință P. S. S. Arhim. Patraş ne arată 
toate nepreţuitele odoare, vestmintele și rămăşiţele ce s'au gä- 
sit la deschiderea mormintelor; toate păstrate cu cea mai mare 


„sfinţenie şi grijă. In curând tezaurul acesta preţios va fi expus 


în muzeul M-rei, construit anume pentru aceasta prin stăru- 
inţa distinsului prelat. 

Pe un deal, în preajma monastirei, însemnat cu o cruce 
e locul de unde Ştefan a tras cu săgeata în paltinul, ce acum 
stă în mijlocul altarului şi în care stă înfipt simbolul cereşti- 
nătăţii : Crucea. Până noaptea târziu am ascultat vorbele în- 


. țtelepte ale P. S. S. Arhim. un om înzestrat cu cele mai alese 


= 


virtuţi şi însufleţit de o puternică dragoste de neam. 
Din chilia curată, se vedeă cum razele lunei se furişuu 


+ misterios peste ziduri şi printre frunzele copacilor şi împrăş- 


~ 


tiau o lumină feerică asupra monastirei. Numai Sf. Mormânt 
e în umbră. În umbra străinismului trăese şi urmaşii tăi, Bu- 


„nule! Şi în lumina aceasta de vis şi de poezie o splendidă vi- 


ziune se arată: Zidurile Sf. locaș se desfac încetul cu încetul, 
se lărgesc, se întind şi în zarea îndepărtată, abiă se mai disting 
contururile lor, cari înconjoară acum draga Buecvină în par- 
tea dinspre mama ei vitregă; numai spre fraţi zidurile au că- 
zut, căci între fraţi nu poate sta zidul; l-ar risipi dorul puter- 
nice şi dragostea de a fi una cu toţii. 

Acum, din mormântul misterios se înalță uşor un nour 
luminos, a cărui strălucire orbeşte, aşă că abiă poţi zări pe 
zeul mândru ce tronează acum de-asupra nourului. 

Sceptrul lui falnic îl îndreaptă spre răsărit şi se mişcă 


“valuri, valuri încoace, urmaşii noroadelor cârmuite de el. 


«t Vin-în frunte cu cei mai însufleţiţi de.dragoste de fraţe, 


www.dacoromanica.ro 


ALBINA 397 


cu acei pe cari-i dor durerile lor; vin să-i scoată cu înţelepeiu- 
nea graiului, din negura, spre care vitejeşte îşi îndreaptă Ma- 
rele voevod sceptrul biruitor. Şi din taina umbrelor, a întune- 
recului şi a străinismului, apar cete, cete fraţii, dragii fraţi. 
Cei mai inimoși, mai conștienți şi mai iubitori, conduc pe cei 
rătăciți printre alte neamuri, le arată calea dreaptă, le des- 
chid porţile minţei la lumina învățăturilor, le deschid calea 
inimei să înflorească din nou pe ea sfintele simţiminte naţio- 
nale şi îi aduc spre fraţi. Iar când se întâlnesc, deopotrivă de 
Vuniinaţi, deopotrivă de însufleţiţi de aceeaşi înflăcărată dra- 
goste de neam — „toţi un suflet, toţi un gând“ — o! ce splen- 
didă feerie! Uite-i cum se cuprind, cum îşi cată eu drag ne- 
mărginit în ochi; iar din sfântul lor sărut renaşte un popor 
nou, cu toată curăţia neprihănită a strămoşilor, cu toată ere- 
dinţa, cu toată vitejia şi energia lor! 

Cum te-ai înseninat acum la faţă Mare Ştefane! Chi- 
pul tău e radios de mulţumire; şi în lumina blândă ce îl în- 
eonjoară, ţi se văd ochii înlăcrimaţi de înduioşare. 

Cu sfânta ta dreaptă binecuvintezi sublima înfrățire a 
neamului tău, ce frânt şi înstreinat eră şi a revenit la curatele 
sentimente naţionale. 

Liniștit şi împăcat, se coboară acum spre locaşul de odih- 
nă marele erou. Iar pacea şi armonia înfrăţirei răspândesc în 
Jurul lui atmosfera liniștei eterne, în care se depune veac cu 
veac prinos de glorie şi mărire, ce înconjoară ca o aureolă 
sfântă locaşul de veșnică odihnă. Şi lumina lunei trece blând 
şi lin deasupra lui şi-l înfăşoară în splendoarea ei eternă; 
eternă ca şi gloria geniului lui. 


Cecilia V. Grinţescu 
A Institutoare. Piatra-Neamt 


MULȚUMIRE 


Subsemnatul, diriginte al şeoalei primare mixte „Nicu şi 
Cleopatra Bagdat“ ' din comuna Tohani, judeţul Buzău, 'adue cele 
mai respectuoase mulțumiri d-lui administrator al Cassei Şeoalelor, 
pentrucă a binevoit de a abonă biblioteca şcoalei la însemnată, re- 
vistă „Albina“. 

lon Dumitrescu Butoiu 


Dirig. primare mixte «Nicu şi Cleopatra 
Bagdat», Buzău. 

VESTE CĂTRE SĂTENII IUBITORI DE ÎNVĂȚĂTURĂ 


La 20 Noemvrie acest an, a egit dela tipar Calendurul Sătenilor pe anul 1912 
(anul al IX-lea), eu următorul cuprins: Urare deanul nou, Limurire, stăpânitorul 
anului 191%, întunecimi, sărbătorile celor 12 luni cu felurite sfaturi gospodăreşti 
gi pilde de-ale înţeleptului Solomon. Apoi: Şcoalele de agricultură și meserii, 
prisăei, oerii, lămurirea rugăciunii „Tatăl Nostru“, sărbătorile păgâneşii şi ere- 
dintele deşarte; Statuia lui Cuza; 100 de ani dela pierderea Basarabiei; Cântece: 
despre Rusi; Liga culturală; Războiul se apropie de hotarele noastre; Tatăl Re- 
gelui nostru; N. Iorga; Crucea lui Tudor; Serbările dela Blaj; Mihai Eminescu; 
Cântece de străinătate; Badea Cârțan; Statuia lui Kogilniceanu; Binefaceri: Să- 
nătatea, esie darul cel mai scump; Ne putem molipsi de boale? Ca să înaintezi 
Române; Casele de sfat şi cetire; Durerea unui părinte; Ce trebue să facă tine- 
retul; Cântece de jale; Dela o adunare țărănească; Sporul casei rurale; Cântecul 
tăranului; Păsirarea şi pregătirea gunoiului; Amenzile pentru gunoi; Nutret verde 
în primăvară; Cum stârpim tortelul; Legiuri în folosul sătenilor. Faceţi luţer- 
nării gi trifoizti; Sfaturi şi vesti gospodăreşti; Cuza-Vodă în munţii Sucevii; Sbu- 
rătorul nostru Vlaicu; Ce simțese sburătorii; Minunea dela Baia de Criş, Odată 
zic (istorie); Cântece; Vorbe sucite şi de haz. 

Calendarul are multe chipuri gi vederi; iar de-asupra o copertă frumoasă. 
Nu trebue să lipsească din casa nici unui sătean deștept. 

Preţul 50 de bani. 

Cine trimite banii pe 15 calendare, va primi încă 3 în dar şi 1 portret 
frumos al lui Cuza-Vodă. Cine trimite pe 30, va primi 7 în dar, 2 portrete a 
lui Cuza şi câte un portret a Mitropolitului Şaguna şi a Prințului Carol, ofiter. 


$ 
. . 


Apoi: Cărticică de închinăciuni (rugăciuni) trebuitoare oricărui bun creştin, 
prețul 15 bani şi Cărticică de plugugoare, colinde gi cântece de stea, preţul tot 
15 bani. 

Cine trimite bani pe 15 cărticele (2 lei 75), va primi 4 cărticele în dar. 
Cine trimite pe 30 cărticele, va primi 9 în dar. Cererile şi bunii pe adresa: Cercul 
„Deşteptarea Sătenilor:*, Fălticeni. 

Notă. — Casele de citire din țară și dela fraţii de peste hotare să tiimeată sta- 


tutele ori altă formă ca să arate fiinţa lor și ii se va trimite în dar toate publicaţiile 
cercului (art. 5 din statute). 


-STUPĂRIA MODEL 


PREOTULUI V. HANGANU & FIU 
Obţinut Medalia de aur la Expoziţia din laşi în 1911 


Confecţionează stupi pentru model, din sistemele: 
Dadant-Blat simplu cu 1 magazin, cu ramele lor . . , . lei 20,— 
2 » dublat pentru ernat afară cu 1 magazin. . .„ 25,— 
isanestrothi simplu 0 ea e a a a 
3 pentru magazinele I şi IJ, câte. . . . . . ep 5,50 
Foi de ciară presată (fapuri artificiali), extrafine: 
Dela 1—10 kg. cu lei 7,75 kg. 
110300 e N 7050 
~ 21 în sus sei al 00 2 
-Plus porto gi ambalaj. 

Confecţionează asemenea: grătare Hanemman din lemn, curse pentru 
bondari (trântori) nutritori, afumători, voaluri pentra acoperit fața gi mă- 
nugi contra înțepăturilor. 

Onor. stupari cari doresc a se ocupă serios cu stupăritul, sunt pre- 
veniţi a face comandele de ciară presată chiar de pe acum, căci în-timpul 
sezonului stupăritului, de multe ori foile noastre sunt isprăvite — gi lipsă 


de ciară curată garantată pe piaţă. 
Comandele neînsoţite de un acompt nu se expediază. 


ATELIERELE SOCEC & Co, BUCUREŞTI 

